Avis juridique important

|

31992H0048

92/48/ΕΟΚ: Σύσταση της Επιτροπής της 18ης Δεκεμβρίου 1991 για τους ασφαλιστικούς μεσάζοντες

Επίσημη Εφημερίδα αριθ. L 019 της 28/01/1992 σ. 0032 - 0033

ΣΥΣΤΑΣΗ ΤΗΣ ΕΠΙΤΡΟΠΗΣ  της 18ης Δεκεμβρίου 1991  για τους ασφαλιστικούς μεσάζοντες  (92/48/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155,  Εκτιμώντας:  ότι οι ασφαλιστικοί μεσάζοντες αποτελούν ουσιαστικό στοιχείο της παροχής ασφαλιστικών υπηρεσιών στα κράτη μέλη- ότι η δημιουργία της εσωτερικής αγοράς θα διευρύνει σε σημαντικό βαθμό το φάσμα των ασφαλιστικών προϊόντων ως αποτέλεσμα της ελευθερίας  παροχής υπηρεσιών- ότι τα επαγγελματικά προσόντα των ασφαλιστικών μεσαζόντων αποτελούν ουσιώδες στοιχείο για την προστασία των ασφαλισμένων και των ατόμων που επιθυμούν να ασφαλιστούν- ότι για την ανάληψη δραστηριότητας ασφαλιστικού μεσάζοντα ή  ειδικευμένου μεσάζοντα δεν επιβάλλονται σε όλα τα κράτη μέλη όροι σχετικά με τις γενικές, εμπορικές και επαγγελματικές γνώσεις και ικανότητες των ενδιαφερομένων- ότι η κατοχή παρόμοιων γνώσεων είναι, κατ' αρχήν, επιθυμητή για όλους τους ασφαλιστικούς  μεσάζοντες και ότι στον τομέα αυτό είναι αναγκαία η λήψη μέτρων για την επίτευξη περαιτέρω συντονισμού-  ότι η οδηγία 77/92/ΕΟΚ του Συμβουλίου καθορίζει, ελλείψει άμεσου συντονισμού και αμοιβαίας αναγνώρισης των διπλωμάτων, μέτρα που αποσκοπούν στη διευκόλυνση της πραγματικής άσκησης του δικαιώματος εγκατάστασης και της ελεύθερης παροχής υπηρεσιών όσον  αφορά την ανάληψη και την άσκηση δραστηριοτήτων πράκτορα και μεσίτη ασφαλειών (1)- ότι τα μέτρα αυτά έχουν μεταβατικό χαρακτήρα-  ότι τα κράτη μέλη ή, σε ορισμένες περιπτώσεις, οι ασφαλιστικές επιχειρήσεις τους ή αναγνωρισμένες επαγγελματικές οργανώσεις, σύμφωνα με τη συνθήκη ΕΟΚ, πρέπει να εξακολουθούν να έχουν την ευθύνη του καθορισμού του ακριβούς επιπέδου των γενικών,  εμπορικών και επαγγελματικών γνώσεων που θεωρείται αναγκαίο για να εξασφαλιστεί επαρκής πληροφόρηση και συνδρομή των ασφαλισμένων και των ατόμων που επιθυμούν να ασφαλιστούν, λαμβανομένης υπόψη και της κατηγορίας δραστηριοτήτων που ασκεί ο  ενδιαφερόμενος ασφαλιστικός μεσάζων-  ότι είναι επίσης επιθυμητή η επιβολή, εφόσον αυτό είναι αναγκαίο, όρων στους ασφαλιστικούς μεσάζοντες όσον αφορά την ασφάλιση επαγγελματικής ευθύνης και την εντιμότητα και καταλληλότητά τους- ότι πρέπει να εξασφαλιστεί η συνοχή με τους κοινοτικούς  κανόνες που επιβάλλουν κεφαλαιακές απαιτήσεις στους μεσάζοντες που κατέχουν χρήματα πελατών κατά την υποβοήθηση της διαχείρισης και της εκτέλεσης ασφαλιστήριων συμβολαίων-  ότι είναι σκόπιμο να διευκρινιστεί ο ορισμός της ανεξαρτησίας των μεσιτών ασφαλειών ενόψει της εφαρμογής των σχετικών διατάξεων της οδηγίας 90/619/ΕΟΚ (2) του Συμβουλίου στους ασφαλιστικούς μεσάζοντες-  ότι οι αρμόδιοι ασφαλιστικοί μεσάζοντες πρέπει να καταχωρούνται στα μητρώα των κρατών μελών τους και ότι η καταχώρηση αυτή θα πρέπει να αποτελεί προϋπόθεση για την ανάληψη και την άσκηση της δραστηριότητας ασφαλιστικού μεσάζοντα- ότι στα κεντρικά μητρώα  πρέπει να γίνεται διάκριση μεταξύ εξηρτημένων και ανεξάρτητων ασφαλιστικών μεσαζόντων-  ότι μια σύσταση, η οποία δεν είναι δεσμευτική για τα κράτη μέλη στα οποία απευθύνεται όσον αφορά τα αποτελέσματα που πρέπει να επιτευχθούν αλλά αποσκοπεί σε μια συνεργασία μαζί τους σε οικειοθελή βάση, παρέχει στα κράτη μέλη ένα αποτελεσματικό μέσο για  τη θέσπιση κατάλληλων διατάξεων στις περιπτώσεις που αυτό είναι αναγκαίο,  ΣΥΝΙΣΤΑ: 1. στα κράτη μέλη να εξασφαλίσουν ότι οι ασφαλιστικοί μεσάζοντες που είναι εγκατεστημένοι στο έδαφός τους υπόκεινται σε απαιτήσεις όσον αφορά τα επαγγελματικά προσόντα τους και στην καταχώρησή τους σε μητρώα, σύμφωνα με τις διατάξεις του  συνημμένου παραρτήματος-  2. στα κράτη μέλη να γνωστοποιήσουν στην Επιτροπή εντός προθεσμίας 36 μηνών από την κοινοποίηση της παρούσας σύστασης τα κείμενα των βασικών νομοθετικών, ρυθμιστικών και διοικητικών διατάξεων που έχουν θεσπίσει στον τομέα που διέπεται από την παρούσα  σύσταση ή τα σχετικά μέτρα που έχουν ληφθεί από επαγγελματικές οργανώσεις ή ασφαλιστικές επιχειρήσεις και να ενημερώνουν την Επιτροπή για κάθε περαιτέρω μεταβολή στον τομέα αυτό. Βρυξέλλες, 18 Δεκεμβρίου 1991. Για την Επιτροπή  Leon BRITTAN  Αντιπρόεδρος   (1) ΕΕ αριθ. L 26 της 31. 1. 1977, σ. 14. (2) ΕΕ αριθ. L 330 της 29. 11. 1990, σ. 50.    ΠΑΡΑΡΤΗΜΑ  ΑΠΑΙΤΟΥΜΕΝΑ ΕΠΑΓΓΕΛΜΑΤΙΚΑ ΠΡΟΣΟΝΤΑ ΚΑΙ ΚΑΤΑΧΩΡΗΣΗ ΤΩΝ ΑΣΦΑΛΙΣΤΙΚΩΝ ΜΕΣΑΖΟΝΤΩΝ ΣΕ ΜΗΤΡΩΑ  Άρθρο 1  Ορισμοί  Για τους σκοπούς της παρούσας σύστασης:  - ως "ασφαλιστικός μεσάζων" νοείται το πρόσωπο που αναλαμβάνει και ασκεί ως μισθωτός ή ως μη μισθωτός μια από τις δραστηριότητες που ορίζονται στο άρθρο 2 παράγραφος 1 στοιχεία α) έως γ) της οδηγίας 77/92/ΕΟΚ.  Άρθρο 2  Πεδίο εφαρμογής  1. Με την επιφύλαξη των διατάξεων των παραγράφων 2 και 3, η παρούσα σύσταση εφαρμόζεται σε όλους τους ασφαλιστικούς μεσάζοντες όπως αυτοί ορίζονται στο άρθρο 1.  2. Τα κράτη μέλη μπορούν να μην εφαρμόζουν την παρούσα σύσταση στα πρόσωπα που παρέχουν ασφαλιστική κάλυψη η οποία δεν απαιτεί γενικές ή ειδικές γνώσεις και αφορά τον κίνδυνο απώλειας ή ζημίας αγαθών που προμηθεύουν τα πρόσωπα αυτά, των οποίων η κύρια  επαγγελματική δραστηριότητα δεν είναι η πώληση ασφαλίσεων ή η παροχή συμβουλών σχετικά με αυτές.  3. Τα όργανα διαχείρισης μιας επιχείρησης που αναλαμβάνει και ασκεί τη δραστηριότητα ασφαλιστικού μεσάζοντα πρέπει να περιλαμβάνουν κατάλληλο αριθμό προσώπων που να κατέχουν τις γενικές, εμπορικές και επαγγελματικές γνώσεις και ικανότητες που προβλέπει  η παράγραφος 2 του άρθρου 4.  Συνιστάται στα κράτη μέλη να εξασφαλίσουν ότι αυτά τα νομικά πρόσωπα παρέχουν κατάλληλη βασική κατάρτιση στους υπαλλήλους τους που ενεργούν ως μεσάζοντες ασφαλειών.  Άρθρο 3  Ανεξαρτησία των ασφαλιστικών μεσαζόντων  Τα πρόσωπα που ορίζονται στο άρθρο 2 παράγραφος 1 στοιχείο α) της οδηγίας 77/92/ΕΟΚ κοινοποιούν:  - στα πρόσωπα που επιθυμούν να προβούν σε ασφάλιση ή αντασφάλιση κινδύνων, οποιαδήποτε άμεση νομική ή οικονομική δέσμευση προς μια ασφαλιστική επιχείρηση ή οποιαδήποτε κατοχή εταιρικών μεριδίων σε ή από ασφαλιστική επιχείρηση που θα μπορούσε να  επηρεάσει την πλήρη ελευθερία επιλογής ασφαλιστικής επιχείρησης και  - σε έναν αρμόδιο φορέα, που ορίζεται από τα κράτη μέλη, την κατανομή των δραστηριοτήτων τους με τις διάφορες ασφαλιστικές επιχειρήσεις κατά το προηγούμενο έτος.  Άρθρο 4  Απαιτούμενα επαγγελματικά προσόντα  1. Η ανάληψη και άσκηση δραστηριότητας ασφαλιστικού μεσάζοντα υπόκειται στην κατοχή των επαγγελματικών προσόντων που αναφέρονται στις παραγράφους 2 έως 5.  2. Οι ασφαλιστικοί μεσάζοντες πρέπει να κατέχουν γενικές, εμπορικές και επαγγελματικές γνώσεις και ικανότητες. Το επίπεδο αυτών των γνώσεων και ικανοτήτων καθορίζεται από τα κράτη μέλη. Τα κράτη μέλη μπορούν να απαιτούν, εάν αυτό είναι αναγκαίο,  διαφορετικό επίπεδο γνώσεων και ικανοτήτων για την κατηγορία μεσαζόντων που αναφέρεται στο άρθρο 3.  Τα επίπεδα γνώσεων και ικανοτήτων και οι τρόποι πρακτικής εφαρμογής τους μπορούν επίσης να καθορίζονται και να ελέγχονται από επαγγελματικές οργανώσεις αναγνωρισμένες από το ενδιαφερόμενο κράτος μέλος.  Με την επιφύλαξη της άσκησης εποπτείας από τα κράτη μέλη, αυτά τα επίπεδα και οι τρόποι πρακτικής εφαρμογής τους μπορούν επίσης να καθορίζονται και να ελέγχονται από ασφαλιστικές επιχειρήσεις οι οποίες αναλαμβάνουν ευθύνες και υποχρεώσεις σχετικά με τις  δραστηριότητες που ασκούνται από την κατηγορία μεσαζόντων που ορίζεται στο άρθρο 2 παράγραφος 1 στοιχείο β) της οδηγίας 77/92/ΕΟΚ.  3. Οι ασφαλιστικοί μεσάζοντες πρέπει να διαθέτουν ασφάλιση επαγγελματικής ευθύνης ή οποιαδήποτε άλλη συγκρίσιμη εγγύηση για την κάλυψη υποχρεώσεων που προκύπτουν σε περιπτώσεις επαγγελματικής αμέλειας, εκτός εάν η ασφάλιση αυτή παρέχεται ήδη από  ασφαλιστική ή άλλη επιχείρηση της οποίας είναι υπάλληλοι ή για λογαριασμό της οποίας εξουσιοδοτούνται να ενεργούν.  4. Οι ασφαλιστικοί μεσάζοντες πρέπει να έχουν καλή φήμη. Δεν πρέπει να έχουν κηρυχθεί σε πτώχευση κατά το παρελθόν, εκτός αν έχουν αποκατασταθεί σύμφωνα με την εθνική τους νομοθεσία.  5. Οι ασφαλιστικοί μεσάζοντες που ορίζονται στο άρθρο 2 παράγραφος 1 στοιχείο α) της οδηγίας 77/92/ΕΟΚ μπορούν να υπόκεινται σε απαίτηση σύστασης επαρκούς κεφαλαίου. Το επίπεδο και η μορφή της κεφαλαιακής απαίτησης καθορίζονται από τα κράτη μέλη.  Άρθρο 5  Καταχώρηση σε μητρώα  1. Οι ασφαλιστικοί μεσάζοντες που πληρούν τις απαιτήσεις επαγγελματικών προσόντων του άρθρου 4 παράγραφοι 2 έως 5 πρέπει να εγγράφονται στα μητρώα των κρατών μελών τους. Η ανάληψη και άσκηση δραστηριότητας ασφαλιστικού μεσάζοντα θα επιτρέπεται μόνο στα  πρόσωπα που έχουν καταχωρηθεί στα σχετικά μητρώα.  2. Κάθε κράτος μέλος αναθέτει σε ανεξάρτητο όργανο τη διαχείριση των μητρώων που αναφέρονται στην παράγραφο 1. Θα πρέπει επίσης να ορίζονται επαγγελματικές οργανώσεις αναγνωρισμένες από ένα κράτος μέλος για τη διαχείριση των μητρώων. Στην περίπτωση του  άρθρου 4 παράγραφος 2 τελευταίο σημείο, η διαχείριση αυτών των μητρώων μπορεί επίσης να γίνεται από τις ασφαλιστικές επιχειρήσεις. Οι αρμόδιες αρχές των κρατών μελών έχουν πρόσβαση στα μητρώα αυτά.  3. Αν υπάρχει ένα κεντρικό μητρώο, πρέπει να γίνεται διάκριση μεταξύ ανεξάρτητων και εξαρτημένων ασφαλιστικών μεσαζόντων.  4. Οι ασφαλιστικοί μεσάζοντες ενημερώνουν το ενδιαφερόμενο κοινό ότι είναι εγγεγραμμένοι στα μητρώα.  Άρθρο 6  Κυρώσεις  1. Τα κράτη μέλη λαμβάνουν μέτρα για να εξασφαλίσουν την επιβολή κατάλληλων κυρώσεων σε οποιοδήποτε πρόσωπο που ασκεί δραστηριότητα ασφαλιστικού μεσάζοντα χωρίς να έχει καταχωρηθεί στα μητρώα ενός κράτους μέλους.  2. Στα κράτη μέλη πρέπει να υπάρχουν κατάλληλες κυρώσεις και μέτρα κατά των ασφαλιστικών μεσαζόντων που παύουν να πληρούν τις απαιτήσεις του άρθρου 4 παράγραφοι 3 έως 5, συμπεριλαμβανομένης της δυνατότητας διαγραφής τους από τα μητρώα.


Avis juridique important

|

31984H0646

84/646/ΕΟΚ: Σύσταση του Συμβουλίου της 19ης Δεκεμβρίου 1984 προς τις εθνικές επιχειρήσεις σιδηροδρόμων των κρατών μελών για την ενίσχυση της συνεργασίας στις διεθνείς μεταφορές ταξιδιωτών και εμπορευμάτων

Επίσημη Εφημερίδα αριθ. L 333 της 21/12/1984 σ. 0063 - 0067 Ισπανική ειδική έκδοση: Κεφάλαιο 07 τόμος 3 σ. 0220  Πορτογαλική ειδική έκδοση : Κεφάλαιο 07 τόμος 3 σ. 0220

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  προς τις εθνικές επιχειρήσεις σιδηροδρόμων των κρατών μελών για την ενίσχυση της συνεργασίας στις διεθνείς μεταφορές ταξιδιωτών και εμπορευμάτων  (84/646/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  τις προτάσεις της Επιτροπής (1),  τη γνώμη του Ευρωπαϊκού Κονοβουλίου (2),  τις γνώμες της Οικονομικής και Κοινωνικής Επιτροπής (3),  Εκτιμώντας:  ότι στο ψήφισμά του της 15ης Δεκεμβρίου 1981 (4), το Συμβούλιο χάραξε τις κύριες γραμμές της πολιτικής στον τομέα των σιδηροδρόμων στα πλαίσια της κοινής πολιτικής μεταφορών και εξεδήλωσε το ενδιαφέρον του για την καλύτερη συνεργασία μεταξύ των επιχειρήσεων σιδηροδρόμων στις διεθνείς μεταφορές·  ότι τα κράτη μέλη έχουν ιδιαίτερο συμφέρον στο να επωφελούνται οι σιδηρόδρομοι από τις δυνατότητες που τους παρέχει η κοινοτική διάσταση·  ότι η στενότερη συνεργασία των επιχειρήσεων σιδηροδρόμων στις διεθνείς μεταφορές πρέπει να επιτρέψει την ανάπτυξη των μεταφορών αυτών, την ορθολογικοποίηση της εκμετάλλευσης και τη βελτίωση της οικονομικής κατάστασης των επιχειρήσεων αυτών· ότι η συνεργασία αυτή αποτελεί, λοιπόν, θετικό βήμα προς την εφαρμογή της κοινής πολιτικής των μεταφορών·  ότι η στενότερη αυτή συνεργασία απαιτεί ενέργειες εκ μέρους όλων των υπηρεσιών των επιχειρήσεων σιδηροδρόμων (εμπορικών, κινήσεως και άλλων ειδικευμένων υπηρεσιών) που συμμετέχουν στην παραγωγή και την πώληση των υπηρεσιών για τις διεθνείς μεταφορές επιβατών και εμπορευμάτων·  ότι οι ενέργειες αυτές πρέπει μακροπρόθεσμα να οδηγήσουν στη συγκέντρωση των πόρων των επιχειρήσεων σιδηροδρόμων με σκοπό την αποτελεσματική και ορθολογική λειτουργία των διεθνών μεταφορών επιβατών και εμπορευμάτων·  ότι, με βάση τις αποφάσεις 75/327/ΕΟΚ (5), 82/529/ΕΟΚ (6) και 83/418/ΕΟΚ (7) και τα εκτελεστικά μέτρα που έχουν θεσπιστεί από τις κυβερνήσεις, οι επιχειρήσεις σιδηροδρόμων διαθέτουν επαρκή αυτονομία στον τομέα της διαχείρισης των διεθνών μεταφορών επιβατών και εμπορευμάτων, η οποία θα τους επιτρέψει, ιδίως, να επιδιώξουν πιο φιλόδοξους κοινούς στόχους·  ότι, στις διεθνείς μεταφορές, οι επιχειρήσεις σιδηροδρόμων οφείλουν να λειτουργούν επί εμπορικής βάσεως· ότι τα μέτρα για την επίτευξη των στόχων αυτών υπάγονται κατά κύριο λόγο στη διαχειριστική αρμοδιότητα των επιχειρήσεων·  ότι οι επιχειρήσεις σιδηροδρόμων έχουν καταβάλει προσπάθειες και έχουν δημιουργήσει δομές για την προώθηση μιας πιο αποτελεσματικής πολιτικής μεταφορών· ότι επιβάλλεται να συμπληρωθούν τα επιτεύγματα αυτά με μια ενισχυμένη συνεργασία, με από κοινού δράση, για να εξαφανιστούν τα εμπόδια στην ανάπτυξη των διεθνών σιδηροδρομικών μεταφορών και με τον τρόπο αυτό να βελτιωθεί τόσο η ποιότητα των υπηρεσιών όσο και τα οικονομικά αποτελέσματα,  ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  ΓΕΝΙΚΕΣ ΑΡΧΕΣ  Οι επιχειρήσεις σιδηροδρόμων των κρατών μελών που απαριθμούνται στο παράρτημα, καλούμενες στο εξής «επιχειρήσεις» , στα πλαίσια της αυτονομίας διαχείρισης που τους παρέχουν οι αποφάσεις 75/327/ΕΟΚ, 82/529/ΕΟΚ και 83/418/ΕΟΚ, καλούνται να αναπτύξουν μια ενεργό πολιτική συνεργασίας, με σκοπό την προώθηση των διεθνών σιδηροδρομικών μεταφορών.  Προς το σκοπό αυτό, θα έπρεπε να εφαρμοστούν διαδικασίες και μέσα που να στηρίζονται στο κοινό συμφέρον των επιχειρήσεων, όπως και μια στρατηγική που να τους επιτρέπει να εμφανίζονται στις αγορές των διεθνών μεταφορών ως ένας και μόνος μεταφορέας και να εκτιμούν την αποδοτικότητα των υπηρεσιών που παρέχονται στην πελατεία σε σχέση με το συνολικό κόστος και τις εισπράξεις από τις σχετικές σχέσεις μεταφοράς, συγκεντρώνοντας τις προσπάθειες στις αποδοτικές μεταφορές.  Με βάση αυτές τις γενικές αρχές οι επιχειρήσεις καλούνται να λάβουν τα μέτρα που αναφέρονται στα άρθρα 2, 3 και 4.  Άρθρο 2  ΜΕΤΑΦΟΡΕΣ ΤΑΞΙΔΙΩΤΩΝ ΚΑΙ ΕΜΠΟΡΕΥΜΑΤΩΝ  1. Έρευνα και αξιοποίηση της αγοράς (μάρκετινγκ)  - Ανάπτυξη μιας ειδικής για τις διεθνείς μεταφορές αντίληψης του μάρκετινγκ με τη δημιουργία, σε διμερές ή πολυμερές επίπεδο μεικτών ομάδων, στις οποίες θα συμμετέχει προσωπικό των εμπορικών υπηρεσιών και των υπηρεσιών κίνησης από τα διάφορα δίκτυα,  - μελέτη και σταδιακή πραγματοποίηση μεσοπρόθεσμων και μακροπρόθεσμων σχεδίων δράσης για κάθε αγορά από ομάδες αξόνων από χώρα σε χώρα και σε πολυμερές επίπεδο,  - πραγματοποίηση από κοινού εκστρατειών διαφήμισης και προώθησης των πωλήσεων, ενδεχομένως με τη βοήθεια γραφείων τουρισμού και μεταφορών.  2. Διαχείριση  - Ενίσχυση της συνεργασίας μεταξύ των εμπορικών υπηρεσιών και των υπηρεσιών κίνησης,  - επέκταση της μεταβίβασης εξουσιών που επιτρέπει στους πωλητές διεθνών υπηρεσιών να διαπραγματεύονται και να συνάπτουν ταχέως ειδικές συμφωνίες τιμών εξ ονόματος του συνόλου των επιχειρήσεων σιδηροδρόμων,  - προώθηση των κοινών ταμείων εισπράξεων ή κάθε άλλου πρωτότυπου συστήματος κατανομής των εισπράξεων, λαμβανομένου υπόψη του κοινού συμφέροντος των επιχειρήσεων.  3. Ανταλλαγή πληροφοριών  - Ανάπτυξη βελτιωμένου συστήματος αμοιβαίας ενημέρωσης των επιχειρήσεων για την προτεραιότητα η οποία πρέπει να δίνεται σε ορισμένες μεταφορές λόγω της αποδοτικότητάς τους, καθώς και για την πορεία των πωλήσεων και τη χρησιμοποίηση των προσφερόμενων δυνατοτήτων,  - δημιουργία κοινών τραπεζών στοιχείων με την τεχνολογία της σύγχρονης πληροφορικής και θέσπιση εναρμονισμένων διαδικασιών για την κυκλοφορία των πληροφοριών βάσης.  4. Εσωτερικά εμπόδια που συναντώνται στα σύνορα  - Προώθηση των διμερών ή πολυμερών συμφωνιών:  - για την κατάργηση των διπλών τεχνικών ελέγχων των βαγονιών και των συρμών στα σύνορα με θέσπιση καθεστώτος αμοιβαίας εμπιστοσύνης,  - για την κατάργηση των διπλών διοικητικών ενεργειών που αποτελούν εσωτερικές ενέργειες για τα δίκτυα,  - επιτάχυνση των διατυπώσεων και ελέγχων που απαιτούν οι κρατικές αρχές με ευρύτερη χρήση των δυνατοτήτων ενημέρωσης, με τον τηλέγραφο ή μέσω ηλεκτρονικών υπολογιστών, σε συνεργασία με τις αρχές αυτές.  5. Καθεστώς ευθύνης  Προετοιμασία κοινών προτάσεων για τη βελτίωση, στα πλαίσια των ισχυουσών διεθνών συμβάσεων, του καθεστώτος ευθύνης σε περίπτωση απώλειας, αβαρίας ή καθυστέρησης.  6. Προσωπικό  - Επιδίωξη ειδικής κατάρτισης και εντατικότερη εκμάθηση των ξένων γλωσσών με σκοπό τη μεγαλύτερη αποτελεσματικότητα των υπηρεσιών που ασχολούνται με τις διεθνείς μεταφορές,  - λαμβάνοντας υπόψη τις υπάρχουσες δυνατότητες και με στόχο τη βελτίωση της αποτελεσματικότητας και της παραγωγικότητας των δικτύων, προώθηση των ανταλλαγών προσωπικού μεταξύ επιχειρήσεων, με προοπτική την καλύτερη κατανόηση των γλωσσών και των μεθόδων που χρησιμοποιούνται από τις επιχειρήσεις των άλλων κρατών μελών. Άρθρο 3  ΜΕΤΑΦΟΡΑ ΤΑΞΙΔΙΩΤΩΝ  1. Πώληση και τιμή μεταφοράς  - Καθιέρωση ολοκληρωμένου ευρωπαϊκού τιμολογίου μεταφοράς επιβατών, ανεξάρτητου από τις εθνικές τιμολογήσεις, στο οποίο θα λαμβάνονται υπόψη το κόστος και η κατάσταση των συγκεκριμένων αγορών,  - εναρμόνιση, όταν αυτό επιβάλλεται:  - των όρων που ισχύουν για τις μειωμένες τιμές (όριο ηλικίας για παιδιά, τιμές για φοιτητές, οικογένειες, ηλικιωμένους, ομάδες ταξιδιωτών, συχνά ταξίδια),  - των συμπληρωματικών εισιτηρίων και των λοιπών όρων χρησιμοποίησης ορισμένων τρένων ή κίνησης σε ορισμένες μέρες αιχμής,  - καθιέρωση κοινών ειδικών προσφορών και αναζήτηση νέων μορφών εμπορίας, ιδίως σε συνεργασία με την τουριστική βιομηχανία, με τη μορφή παροχής συνόλου υπηρεσιών έναντι κατ' αποκοπήν αμοιβής,  - κατάρτιση ενός διεθνούς σιδηροδρομικού οδηγού τύπου «από πόλη σε πόλη» με τα ωράρια των ευρωπαϊκών τρένων στις κυριότερες σιδηροδρομικές γραμμές και δρομολόγια.  2. Οργάνωση και τεχνικές υπηρεσίες  - Προσαρμογή των σχεδίων εξυπηρέτησης των διεθνών διασυνδέσεων, έτσι ώστε να ανταποκρίνονται όσο το δυνατόν καλύτερα στις απαιτήσεις των διεθνών μεταφορών σε σύγκριση με τις εθνικές μεταφορές (ωράρια, συχνότητα και διάρκεια των διεθνών μεταφορών),  - βελτίωση του κατευθυντηρίου σχεδίου ενός ευρωπαϊκού σιδηροδρομικού δικτύου που να επιτρέπει την προοδευτική εμπορική εκμετάλλευση των ταχειών διασυνδέσεων και των πυκνών τακτικών δρομολογίων μεταξύ των μεγάλων ευρωπαϊκών πόλεων,  - ανάπτυξη στις διεθνείς μεταφορές της παροχής αδιαλείπτων συναφών υπηρεσιών που να ανταποκρίνονται καλύτερα στις ανάγκες της πραγματικής και της πιθανής πελατείας,  - βελτίωση και διαφοροποίηση της προσφοράς των νυχτερινών τρένων και των τρένων συνδυασμένης μεταφοράς επιβατών σε κλινάμαξες μαζί με τα αυτοκίνητά τους,  - βελτίωση των σιδηροδρομικών συνδέσεων μεταξύ των τόπων εργασίας των οργάνων των Ευρωπαϊκών Κοινοτήτων, τηρώντας τις αρχές της εμπορικής διαχείρισης των επιχειρήσεων.  Άρθρο 4  ΜΕΤΑΦΟΡΑ ΕΜΠΟΡΕΥΜΑΤΩΝ  (συμπεριλαμβανομένων των συνδυασμένων μεταφορών)  1. Πώληση και τιμές στον τομέα των μεταφορών  - Ανάπτυξη ενώσεων αγοράς σε διμερές ή πολυμερές επίπεδο με αναπροσαρμογή της διάρθρωσης των πωλήσεων, ώστε να καλυφθεί σταδιακά το σύνολο του εδάφους των κρατών μελών,  - ανάπτυξη κοινών υπηρεσιών και γραφείων πωλήσεων που θα απαρτίζονται από ομάδες τεχνικών και εμπορικών υπηρεσιών και βελτίωση της λειτουργίας των υπαρχόντων γραφείων,  - ανάπτυξη διαχείρισης κατά τομέα προϊόντων και αποσαφήνιση των σχετικών ευθυνών,  - εξέταση των δυνατοτήτων δημιουργίας, για ορισμένες κατηγορίες εμπορευμάτων, κοινών θυγατρικών επιχειρήσεων στις οποίες θα ανατίθενται καθήκοντα διαχείρισης, και ιδίως παροχής υπηρεσιών προς τις επιχειρήσεις,  - επέκταση τιμολογίων ανεξάρτητων από τα εθνικά τιμολόγια, ιδίως μέσω κοινών κλιμάκων τιμολογίων, στις οποίες θα λαμβάνεται υπόψη το κόστος και η κατάσταση της συγκεκριμένης αγοράς,  - διατήρηση μιας κάποιας σταθερότητας στα δημοσιευόμενα τιμολόγια, ώστε να είναι ευχερέστερη η πρόσβαση των φορτωτών στα τιμολόγια αυτά,  - ανάπτυξη της προσφροάς διοικητικών υπηρεσιών μέσω ενός συνόλου ενεργειών που θα αποβλέπουν στο να προσφέρουν στην πελατεία πλήρη εξυπηρέτηση μεταξύ της παραγωγής και της πώλησης των μεταφερόμενων προϊόντων, συμπεριλαμβανομένων των μεταφορτώσεων από το ένα μεταφορικό μέσο στο άλλο, της αποθήκευσης, της ανακατανομής των εμπορευμάτων και της διαχείρισης των αποθεμάτων,  - προσφορά στην πελατεία εγγυημένων προθεσμιών για τις εξειδικευμένες αποστολές εμπορευμάτων.  2. Οργάνωση και παροχή υπηρεσιών τεχνικού χαρακτήρα  - Ευρύτερη εφαρμογή των δυνατοτήτων που παρέχει η Διεθνής Σύμβαση για τις Σιδηροδρομικές Εμπορευματικές Μεταφορές (CIM) με σκοπό τη συγκέντρωση των διακινούμενων εμπορευμάτων στις πιο αποδοτικές διαδρομές,  - εντατικοποίηση των πολυμερών ενεργειών που μπορούν να προσανατολίσουν τις μεταφορές προς αυτές τις διαδρομές, προκειμένου να επιτευχθεί επιτάχυνση της διακίνησης και μεγαλύτερη συγκέντρωση της ροής των εμπορευμάτων,  - παροχή κινήτρων προς τους χρήστες, προκειμένου να προσανατολιστούν οι μεταφορές προς τις διαδρομές αυτές,  - βελτίωση των διεθνών αποστολών εμπορευμάτων με το σχηματισμό περισσότερων συρμών που θα κυκλοφορούν μεταξύ εσωτερικών σταθμών διαλογής και δεν θα αναγκάζονται να κάνουν ελιγμούς στα σύνορα,  - δημιουργία, σε τεχνικό επίπεδο και ανάλογα με τη ζήτηση από μέρους της πελατείας, διαφόρων κατηγοριών πλήρων συρμών ή ομαδοποιημένων μεταφορών, προγραμματισμένων στο μέτρο του δυνατού. 3. Συμπληρωματικές διατάξεις για τις συνδυασμένες μεταφορές  Επιδίωξη, ενδεχομένως μέσω διαπραγματεύσεων με τους ενδιαφερόμενους εταίρους, επαρκούς περιθωρίου εμπορικών ελιγμών για τις θυγατρικές επιχειρήσεις εμπορίας των σιδηροδρομικών υπηρεσιών για συνδυασμένες μεταφορές, με σκοπό τη βελτίωση των παρεχόμενων υπηρεσιών.  Άρθρο 5  1. Οι επιχειρήσεις καλούνται να υποβάλουν ταυτόχρονα στην Επιτροπή και στο Συμβούλιο:  - στις 30 Ιουνίου 1985 το αργότερο, διετές πρόγραμμα ενεργειών, σε απάντηση της παρούσας σύστασης, καθώς και ένα έγγραφο για τις ήδη πραγματοποιηθείσες ενέργειες,  - στις 31 Δεκεμβρίου 1986 το αργότερο, κοινή έκθεση για τα επιτευχθέντα αποτελέσματα και τις δυσκολίες που ανέκυψαν κατά την εφαρμογή του προγράμματος που αναφέρεται στην πρώτη περίπτωση, καθώς και για τις άλλες εργασίες που γίνονται ήδη στον τομέα της συνεργασίας, ιδίως το πρότυπο πείραμα της Βασιλείας (Trans-info) και την κοινοπραξία βαγονιών.  2. Με βάση την έκθεση της παραγράφου 1 δεύτερη περίπτωση, η Επιτροπή θα αναλάβει τις αναγκαίες πρωτοβουλίες ώστε να μπορέσει το Συμβούλιο να συνεχίσει την αναληφθείσα δράση.  Άρθρο 6  Οι επιχειρήσεις καλούνται να έλθουν σε συνεννόηση με τις σιδηροδρομικές επιχειρήσεις των ενδιαφερομένων τρίτων κρατών για μια συντονισμένη εφαρμογή της παρούσας σύστασης.  Άρθρο 7  Η παρούσα σύσταση απευθύνεται στις επιχειρήσεις που αναφέρονται στο παράρτημα.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. C 187 της 13. 7. 1983, σ. 7, ΕΕ αριθ. C 191 της 16. 7. 1983, σ. 10, και ΕΕ αριθ. C 254 της 22. 9. 1983, σ. 6.  (2) ΕΕ αριθ. C 117 της 30. 4. 1984, σ. 213.  (3) ΕΕ αριθ. C 23 της 30. 1. 1984, σ. 3, ΕΕ αριθ. C 35 της 9. 2. 1984, σ. 24, και ΕΕ αριθ. C 103 της 16. 4. 1984, σ. 6.  (4) ΕΕ αριθ. C 157 της 22. 6. 1982, σ. 1.  (5) ΕΕ αριθ. L 152 της 12. 6. 1975, σ. 3.  (6) ΕΕ αριθ. L 234 της 9. 8. 1982, σ. 5.  (7) ΕΕ αριθ. L 237 της 25. 7. 1983, σ. 32.


title: Σύσταση της Επιτροπής, της 29ης Μαΐου 2008 , για μέτρα περιορισμού των κινδύνων από τις ουσίες: κάδμιο, οξείδιο του καδμίου [κοινοποιηθείσα υπό τον αριθμό Ε(2008) 2243] (Κείμενο που παρουσιάζει ενδιαφέρον για τον ΕΟΧ)

text:
               14.6.2008

               EL

               Επίσημη Εφημερίδα της Ευρωπαϊκής Ένωσης

               L 156/22

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 29ης Μαΐου 2008
   για μέτρα περιορισμού των κινδύνων από τις ουσίες: κάδμιο, οξείδιο του καδμίου
   [κοινοποιηθείσα υπό τον αριθμό Ε(2008) 2243]
   (Κείμενο που παρουσιάζει ενδιαφέρον για τον ΕΟΧ)
   (2008/446/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (1), και ιδίως το άρθρο 11 παράγραφος 2,
   Εκτιμώντας τα ακόλουθα:

               (1)

               Στο πλαίσιο του κανονισμού (ΕΟΚ) αριθ. 793/93, οι κατωτέρω ουσίες χαρακτηρίστηκαν ως ουσίες προς αξιολόγηση κατά προτεραιότητα σύμφωνα με τον κανονισμό (ΕΚ) αριθ. 143/97 της Επιτροπής, της 27ης Ιανουαρίου 1997, για τον τρίτο πίνακα ουσιών προτεραιότητας που προβλέπονται στον κανονισμό (ΕΟΚ) αριθ. 793/93 του Συμβουλίου (2):

                           —

                           κάδμιο,

                           —

                           οξείδιο του καδμίου.

                     Το κράτος μέλος που είχε οριστεί ως εισηγητής κατ’ εφαρμογή των κανονισμών (ΕΟΚ) αριθ. 793/93 και (ΕΚ) αριθ. 143/97 ολοκλήρωσε τις δραστηριότητες αξιολόγησης των κινδύνων για τον άνθρωπο και το περιβάλλον ως προς τις συγκεκριμένες ουσίες, σύμφωνα με τον κανονισμό (ΕΚ) αριθ. 1488/94 της Επιτροπής, της 28ης Ιουνίου 1994, για τον καθορισμό των αρχών αξιολόγησης των κινδύνων για τον άνθρωπο και το περιβάλλον από τις υπάρχουσες ουσίες (3) και πρότεινε στρατηγική για τον περιορισμό των κινδύνων σύμφωνα με τον κανονισμό (ΕΟΚ) αριθ. 793/93 του Συμβουλίου.

               (2)

               Ζητήθηκε και διατυπώθηκε η γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (ΕΕΤΟΠ) σχετικά με τις αξιολογήσεις κινδύνων που διενεργήθηκαν από το κράτος μέλος εισηγητή. Οι γνωμοδοτήσεις αυτές δημοσιεύθηκαν στον δικτυακό τόπο της εν λόγω επιστημονικής επιτροπής.

               (3)

               Τα αποτελέσματα της αξιολόγησης των κινδύνων, καθώς και περαιτέρω αποτελέσματα των στρατηγικών περιορισμού των κινδύνων εκτίθενται στην αντίστοιχη ανακοίνωση της Επιτροπής (4).

               (4)

               Με βάση την αξιολόγηση αυτή, ενδείκνυται να διατυπωθούν συστάσεις για ορισμένα μέτρα περιορισμού των κινδύνων από ορισμένες ουσίες.

               (5)

               Τα συνιστώμενα μέτρα περιορισμού των κινδύνων για τους εργαζόμενους πρέπει να εξετάζονται βάσει της νομοθεσίας για την προστασία των εργαζομένων, η οποία θεωρείται ότι παρέχει το κατάλληλο πλαίσιο για τον περιορισμό των κινδύνων από τις εξεταζόμενες ουσίες στον αναγκαίο βαθμό.

               (6)

               Τα μέτρα περιορισμού των κινδύνων τα οποία προβλέπονται στην παρούσα σύσταση είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΟΚ) αριθ. 793/93,

         ΣΥΝΙΣΤΑ:
   ΤΜΗΜΑ 1
   ΚΑΔΜΙΟ

      (Αριθ. CAS 7440-43-9, αριθ. Einecs 231-152-8)

   Μέτρα περιορισμού των κινδύνων για τους εργαζομένους (1) και για το περιβάλλον (2, 3, 4)

               1.

               Οι εργοδότες που χρησιμοποιούν κάδμιο για χρήσεις που χαρακτηρίζονται ως ανησυχητικές στην εκτίμηση κινδύνου, θα πρέπει να λαμβάνουν υπόψη τις ενδεχόμενες, ειδικές κατά κλάδο, κατευθύνσεις, οι οποίες έχουν εκπονηθεί σε εθνικό επίπεδο με βάση τις πρακτικές κατευθυντήριες γραμμές μη δεσμευτικού χαρακτήρα που προβλέπονται στο άρθρο 12 παράγραφος 2 της οδηγίας 98/24/ΕΚ του Συμβουλίου (5).

               2.

               Σύμφωνα με την οδηγία 2008/1/ΕΚ του Ευρωπαϊκού Κοινοβουλίου και του Συμβουλίου (6), οι αρμόδιες αρχές των ενδιαφερομένων κρατών μελών θα πρέπει να καθορίζουν, στις άδειες που εκδίδουν δυνάμει της εν λόγω οδηγίας, όρους, οριακές τιμές εκπομπών ή ισοδύναμες παραμέτρους ή τεχνικά μέτρα για το κάδμιο, ώστε οι αντίστοιχες εγκαταστάσεις να λειτουργούν σύμφωνα με τις βέλτιστες διαθέσιμες τεχνικές (εφεξής «ΒΔΤ»), λαμβάνοντας υπόψη τα τεχνικά χαρακτηριστικά των εν λόγω εγκαταστάσεων, τη γεωγραφική θέση τους και τις τοπικές περιβαλλοντικές συνθήκες.

               3.

               Οι τοπικές εκπομπές στο περιβάλλον θα πρέπει να ελέγχονται, όπου κρίνεται απαραίτητο, με εθνικούς κανόνες, ώστε να εξασφαλίζεται ότι δεν αναμένονται κίνδυνοι για το περιβάλλον.

               4.

               Κατά τον καθορισμό ποιοτικών προτύπων για το περιβάλλον (εφεξής «ΠΠΠ»), στο πλαίσιο της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου (7), θα πρέπει να λαμβάνονται υπόψη όλες οι διαθέσιμες πληροφορίες, συμπεριλαμβανομένων των μεταγενέστερων στοιχείων για το μαλακό νερό.

         ΤΜΗΜΑ 2
   ΟΞΕΙΔΙΟ ΤΟΥ ΚΑΔΜΙΟΥ

      (Αριθ. CAS 1306-19-0, αριθ. Einecs 215-146-2)

   Μέτρα περιορισμού των κινδύνων για τους εργαζομένους (5) και για το περιβάλλον (6, 7, 8)

               5.

               Οι εργοδότες που χρησιμοποιούν οξείδιο του καδμίου για χρήσεις που χαρακτηρίζονται ως ανησυχητικές στην εκτίμηση κινδύνου, θα πρέπει να λαμβάνουν υπόψη τις ενδεχόμενες, ειδικές κατά κλάδο, κατευθύνσεις, οι οποίες έχουν εκπονηθεί σε εθνικό επίπεδο με βάση τις πρακτικές κατευθυντήριες γραμμές μη δεσμευτικού χαρακτήρα που προβλέπονται στο άρθρο 12 παράγραφος 2 της οδηγίας 98/24/ΕΚ του Συμβουλίου.

               6.

               Σύμφωνα με την οδηγία 2008/1/ΕΚ, οι αρμόδιες αρχές των ενδιαφερομένων κρατών μελών θα πρέπει να καθορίζουν, στις άδειες που εκδίδουν δυνάμει της εν λόγω οδηγίας, όρους, οριακές τιμές εκπομπών ή ισοδύναμες παραμέτρους ή τεχνικά μέτρα για το οξείδιο του καδμίου, ώστε οι αντίστοιχες εγκαταστάσεις να λειτουργούν σύμφωνα με τις ΒΔΤ, λαμβάνοντας υπόψη τα τεχνικά χαρακτηριστικά των εν λόγω εγκαταστάσεων, τη γεωγραφική θέση τους και τις τοπικές περιβαλλοντικές συνθήκες.

               7.

               Οι τοπικές εκπομπές στο περιβάλλον θα πρέπει να ελέγχονται, όπου κρίνεται απαραίτητο, με εθνικούς κανόνες, ώστε να εξασφαλίζεται ότι δεν αναμένονται κίνδυνοι για το περιβάλλον.

               8.

               Κατά τον καθορισμό ΠΠΠ στο πλαίσιο της οδηγίας 2000/60/ΕΚ, θα πρέπει να λαμβάνονται υπόψη όλες οι διαθέσιμες πληροφορίες, συμπεριλαμβανομένων των μεταγενέστερων στοιχείων για το μαλακό νερό.

         ΤΜΗΜΑ 3
   ΑΠΟΔΕΚΤΕΣ

               9.

               Η παρούσα σύσταση απευθύνεται σε όλους τους κλάδους που εισάγουν, παράγουν, μεταφέρουν, αποθηκεύουν, μορφοποιούν σε παρασκευάσματα ή υποβάλλουν σε άλλη επεξεργασία, χρησιμοποιούν, διαθέτουν ως απόβλητα ή ανακτούν τις ανωτέρω ουσίες, καθώς και στα κράτη μέλη.

      Βρυξέλλες, 29 Μαΐου 2008.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 84 της 5.4.1993, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (2)  ΕΕ L 25 της 28.1.1997, σ. 13.

      (3)  ΕΕ L 161 της 29.6.1994, σ. 3.

      (4)  ΕΕ C 149 της 14.6.2008, σ. 6.

      (5)  ΕΕ L 131 της 5.5.1998, σ. 11. Οδηγία όπως τροποποιήθηκε τελευταία με την οδηγία 2007/30/ΕΚ του Ευρωπαϊκού Κοινοβουλίου και του Συμβουλίου (ΕΕ L 165 της 27.6.2007, σ. 21).

      (6)  ΕΕ L 24 της 29.1.2008, σ. 8. Οδηγία όπως τροποποιήθηκε τελευταία με την οδηγία 2008/32/ΕΚ (ΕΕ L 81 της 20.3.2008, σ. 60).

      (7)  ΕΕ L 327 της 22.12.2000, σ. 1.


title: Σύσταση του Συμβουλίου, της 10ης Φεβρουαρίου 2009 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έβδομου ΕΤΑ) για το οικονομικό έτος 2007

text:
               11.2.2009

               EL

               Επίσημη Εφημερίδα της Ευρωπαϊκής Ένωσης

               L 40/35

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 10ης Φεβρουαρίου 2009
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έβδομου ΕΤΑ) για το οικονομικό έτος 2007
   (2009/112/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη περί ιδρύσεως της Ευρωπαϊκής Κοινότητας,
   την τέταρτη σύμβαση ΑΚΕ-ΕΟΚ, που υπεγράφη στο Λομέ στις 15 Δεκεμβρίου 1989 (1) και τροποποιήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995 (2),
   την εσωτερική συμφωνία 91/401/ΕΟΚ για τη χρηματοδότηση και τη διαχείριση των ενισχύσεων της Κοινότητας στο πλαίσιο της τέταρτης σύμβασης ΑΚΕ-ΕΟΚ (3), στο εξής «εσωτερική συμφωνία» με την οποία συστήνεται, μεταξύ άλλων, το έβδομο Ευρωπαϊκό Ταμείο Ανάπτυξης (έβδομο ΕΤΑ), και ιδίως το άρθρο της 32 παράγραφος 3,
   τον δημοσιονομικό κανονισμό 91/491/ΕΟΚ, της 29ης Ιουλίου 1991, εφαρμοστέο στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ (4), και ιδίως τα άρθρα 69 έως 77,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του έβδομου ΕΤΑ, ως είχαν στις 31 Δεκεμβρίου 2007, καθώς και την έκθεση του Ελεγκτικού Συνεδρίου για το οικονομικό έτος 2007, που συνοδεύεται από τις απαντήσεις της Επιτροπής (5),
   Εκτιμώντας τα ακόλουθα:

               (1)

               Βάσει του άρθρου 32 παράγραφος 3 της εσωτερικής συμφωνίας, η απαλλαγή από τη δημοσιονομική ευθύνη για τη διαχείριση του έβδομου ΕΤΑ παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

               (2)

               Η εκτέλεση των εργασιών του έβδομου ΕΤΑ από την Επιτροπή, κατά το οικονομικό έτος 2007, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του έβδομου ΕΤΑ για το οικονομικό έτος 2007.

      Βρυξέλλες, 10 Φεβρουαρίου 2009.

            Για το Συμβούλιο

            Ο Πρόεδρος

         M. KALOUSEK

      (1)  ΕΕ L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 229 της 17.8.1991, σ. 288.

      (4)  ΕΕ L 266 της 21.9.1991, σ. 1.

      (5)  ΕΕ C 286 της 10.11.2008, σ. 273.


title: Σύσταση για Γνωμη του Συμβουλίου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημενο πρόγραμμα σύγκλισης του Ηνωμένου Βασιλείου 2000-01 έως 2006-07

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

32003H0301

Σύσταση του Συμβουλίου, της 14ης Απριλίου 2003, όσον αφορά το διορισμό μέλους της εκτελεστικής επιτροπής της Ευρωπαϊκής Κεντρικής Τράπεζας

Επίσημη Εφημερίδα αριθ. L 109 της 01/05/2003 σ. 0026 - 0026

Σύσταση του Συμβουλίουτης 14ης Απριλίου 2003όσον αφορά το διορισμό μέλους της εκτελεστικής επιτροπής της Ευρωπαϊκής Κεντρικής Τράπεζας(2003/301/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β), το άρθρο 122 παράγραφος 4, το άρθρο 11 παράγραφος 2 και το άρθρο 43 παράγραφος 3 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,ΣΥΝΙΣΤΑ:Το διορισμό της κας Gertrude Tumpel-Gugerell ως μέλους του εκτελεστικού συμβουλίου της Ευρωπαϊκής Κεντρικής Τράπεζας για θητεία οκτώ ετών από την 1η Ιουνίου 2003.Η παρούσα σύσταση υποβάλλεται προς λήψη απόφασης στους αρχηγούς κρατών ή κυβερνήσεων των κρατών μελών τα οποία έχουν υιοθετήσει το ευρώ, ύστερα από διαβούλευση με το Ευρωπαϊκό Κοινοβούλιο και το διοικητικό συμβούλιο της Ευρωπαϊκής Κεντρικής Τράπεζας.Η παρούσα σύσταση δημοσιεύεται στην Επίσημη Εφημερίδα της Ευρωπαϊκής Ένωσης.Λουξεμβούργο, 14 Απριλίου 2003.Για το ΣυμβούλιοΟ ΠρόεδροςΑ. Γιαννίτσης


Avis juridique important

|

31979K1218

Σύσταση αριθ. 1218/79/ΕΚΑΧ της Επιτροπής, της 19ης Ιουνίου 1979, με την οποία συμπληρώνονται οι συστάσεις υπ´αριθ. 935/79/ΕΚΑΧ, 950/79/ΕΚΑΧ και 1083/79/ΕΚΑΧ όσον αφορά τους δασμούς αντιντάμπινγκ που επιβάλλονται σε ορισμένα προϊόντα σιδήρου και χάλυβα

Επίσημη Εφημερίδα αριθ. L 153 της 21/06/1979 σ. 0017 - 0017

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση αριθ. S1, της 15ης Μαρτίου 2012 , σχετικά με δημοσιονομικές πτυχές των διασυνοριακών δωρεών από ζώντες δότες  Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας

text:
               10.8.2012

               EL

               Επίσημη Εφημερίδα της Ευρωπαϊκής Ένωσης

               C 240/3

         ΣΫΣΤΑΣΗ αριθ. S1
   της 15ης Μαρτίου 2012
   σχετικά με δημοσιονομικές πτυχές των διασυνοριακών δωρεών από ζώντες δότες
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2012/C 240/04
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη το άρθρο 72 (α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλισης (1), σύμφωνα με το οποίο η Διοικητική Επιτροπή είναι αρμόδια για τον χειρισμό όλων των διοικητικών θεμάτων ή των θεμάτων ερμηνείας που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 (2),
   Έχοντας υπόψη τα άρθρα 168 (7) της ΣΛΕΕ,
   Έχοντας υπόψη το άρθρο 48 της ΣΛΕΕ,
   Ενεργώντας σύμφωνα με τους όρους που προβλέπονται στο άρθρο 71 (2) δεύτερο εδάφιο του κανονισμού (ΕΚ) αριθ. 883/2004,
   Εκτιμώντας τα ακόλουθα:

               (1)

               Η δράση της Ένωσης αναπτύσσεται χωρίς να θίγονται οι ευθύνες των κρατών μελών όσον αφορά τη διαμόρφωση της πολιτικής τους στον τομέα της υγείας, καθώς και την οργάνωση και την παροχή υπηρεσιών υγείας και ιατρικής περίθαλψης.

               (2)

               Η δράση της Ένωσης δεν επηρεάζει τις εθνικές διατάξεις σχετικά με τη δωρεά ή την ιατρική χρήση οργάνων και αίματος.

               (3)

               Ο κανονισμός (ΕΚ) αριθ. 883/2004 δεν προβλέπει λύση για την επιστροφή παροχών ασθένειας σε είδος σε ζώντα δότη, όταν η εφαρμοστέα νομοθεσία του εξαιρεί ή δεν προβλέπει την επιστροφή δαπανών και η νομοθεσία του λήπτη του οργάνου δεν καλύπτει τις δαπάνες του δότη.

               (4)

               Αναγνωρίζεται ότι η μεταμόσχευση οργάνου είναι μια θεραπεία με την καλύτερη σχέση κόστους/αποτελεσματικότητας, που προσκομίζει τεράστια οφέλη στους ασθενείς και οι δωρεές από ζώντες δότες πρέπει να πραγματοποιούνται με τρόπο που να ελαχιστοποιεί τον κοινωνικό κίνδυνο για τον μεμονωμένο δότη.

               (5)

               Ο αρμόδιος οργανισμός του λήπτη του οργάνου θα πρέπει να βρει μια ad hoc ανθρωπιστική λύση και να επιστρέψει τις παροχές σε είδος που καθίστανται αναγκαίες από διασυνοριακή δωρεά από ζώντα δότη, εάν η ισχύουσα νομοθεσία του δότη του οργάνου δεν προβλέπει επιστροφή για ζώντες δότες οργάνων ή για δωρεές οργάνων από ζώντες δότες γενικότερα.

               (6)

               Ο ζων δότης πρέπει να είναι σε θέση να λάβει ανεξάρτητη απόφαση με βάση όλες τις σχετικές πληροφορίες και θα πρέπει να ενημερώνεται εκ των προτέρων σχετικά με την κάλυψη υγειονομικής περίθαλψης, την επιστροφή των δαπανών που αφορούν τη διασυνοριακή δωρεά οργάνου και την πιθανή απώλεια εισοδήματος που αντισταθμίζεται από παροχές ασθένειας σε χρήμα,

         ΣΥΝΙΣΤΑ:

               1.

               Οι αρμόδιες αρχές ενός λήπτη οργάνου, όταν προετοιμάζουν ή εγκρίνουν τη δωρεά οργάνου από ζώντα δότη με όργανο που προέρχεται από ζώντα δότη ασφαλισμένο σε κάποιο άλλο κράτος μέλος, θα πρέπει να εξετάζουν την πρόσβαση του ζώντος δότη στο σύστημα υγειονομικής περίθαλψης για προβλήματα που συνδέονται με τη διαδικασία της δωρεάς.

               2.

               Οι αρμόδιες αρχές ενός λήπτη οργάνου βρίσκουν ανθρωπιστική λύση και επιστρέφουν τις παροχές σε είδος που καθίστανται αναγκαίες από τη διασυνοριακή δωρεά από ζώντα δότη για τον δότη, εάν η νομοθεσία που διέπει τον δότη δεν παρέχει δικαίωμα για παροχές ασθένειας σε είδος για τον δότη.

               3.

               Η αρμόδια αρχή του δότη παρέχει παροχές ασθένειας σε χρήμα σύμφωνα με τη νομοθεσία που εφαρμόζει, ανεξάρτητα από το κράτος μέλος στο οποίο πραγματοποιήθηκε η δωρεά του οργάνου ή ποιος ήταν ο λήπτης του οργάνου. Η πιθανή απώλεια εισοδήματος από τον δότη που συνδέεται με τη δωρεά θα πρέπει να αντιμετωπιστεί όπως και κάθε άλλη ανικανότητα προς εργασία από την ισχύουσα νομοθεσία του δότη, καθώς δεν υπάρχει λόγος να αντιμετωπιστεί η ανικανότητα προς εργασία που συνδέεται με τη δωρεά οργάνου διαφορετικά από κάποια άλλη ανικανότητα που βασίζεται σε ιατρικούς λόγους.

            Η πρόεδρος της Διοικητικής Επιτροπής

         Karin MØHL LARSEN

      (1)  ΕΕ L 166 της 30.4.2004, σ. 1 (Διορθωτικό στην ΕΕ L 200 της 7.6.2004, σ. 1).

      (2)  Κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλισης, (ΕΕ L 284 της 30.10.2009, σ. 1).


title: 2012/127/ΕΕ: Σύσταση του Συμβουλίου, της 21ης Φεβρουαρίου 2012 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2010

text:
               29.2.2012

               EL

               Επίσημη Εφημερίδα της Ευρωπαϊκής Ένωσης

               L 55/32

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 21ης Φεβρουαρίου 2012
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2010
   (2012/127/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την τέταρτη σύμβαση ΑΚΕ-ΕΟΚ, που υπογράφηκε στο Λομέ στις 15 Δεκεμβρίου 1989 (1) και τροποποιήθηκε με τη συμφωνία που υπογράφηκε στον Μαυρίκιο στις 4 Νοεμβρίου 1995 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου για τη χρηματοδότηση και τη διαχείριση των ενισχύσεων της Κοινότητας εντός του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΟΚ (3) («εσωτερική συμφωνία»), με την οποία συστήνεται, μεταξύ άλλων, το όγδοο Ευρωπαϊκό Ταμείο Ανάπτυξης (όγδοο ΕΤΑ), και ιδίως το άρθρο 33 παράγραφος 3,
   Έχοντας υπόψη τον δημοσιονομικό κανονισμό, της 16ης Ιουνίου 1998, εφαρμοστέο στη συνεργασία για τη χρηματοδότηση της ανάπτυξης στο πλαίσιο της τέταρτης σύμβασης ΑΚΕ-ΕΟΚ (4), και ιδίως τα άρθρα 66 έως 74,
   Αφού εξέτασε τον λογαριασμό διαχείρισης και τον ισολογισμό της λειτουργίας του όγδοου ΕΤΑ, ως είχαν στις 31 Δεκεμβρίου 2010, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου και δέκατου Ευρωπαϊκού Ταμείου Ανάπτυξης (ΕΤΑ) (5), για το οικονομικό έτος 2010, μαζί με τις απαντήσεις της Επιτροπής που περιέχονται στην εν λόγω ετήσια έκθεση,
   Εκτιμώντας τα ακόλουθα:

               (1)

               Βάσει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του όγδοου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του όγδοου ΕΤΑ από την Επιτροπή, κατά το οικονομικό έτος 2010, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του όγδοου ΕΤΑ για το οικονομικό έτος 2010.

      Βρυξέλλες, 21 Φεβρουαρίου 2012.

            Για το Συμβούλιο

            Η Πρόεδρος

         M. VESTAGER

      (1)  ΕΕ L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 156 της 29.5.1998, σ. 108.

      (4)  ΕΕ L 191 της 7.7.1998, σ. 53.

      (5)  ΕΕ C 326 της 10.11.2011, σ. 251.


Avis juridique important

|

32003H0556

Σύσταση της Επιτροπής, της 23ης Ιουλίου 2003, σχετικά με τη θέσπιση κατευθυντήριων γραμμών για την ανάπτυξη εθνικών στρατηγικών και βέλτιστων πρακτικών προκειμένου να διασφαλιστεί η συνύπαρξη γενετικώς τροποποιημένων, συμβατικών και βιολογικών καλλιεργειών [κοινοποιηθείσα υπό τον αριθμό Ε(2003) 2624]

Επίσημη Εφημερίδα αριθ. L 189 της 29/07/2003 σ. 0036 - 0047

Σύσταση της Επιτροπήςτης 23ης Ιουλίου 2003σχετικά με τη θέσπιση κατευθυντήριων γραμμών για την ανάπτυξη εθνικών στρατηγικών και βέλτιστων πρακτικών προκειμένου να διασφαλιστεί η συνύπαρξη γενετικώς τροποποιημένων, συμβατικών και βιολογικών καλλιεργειών[κοινοποιηθείσα υπό τον αριθμό Ε(2003) 2624](2003/556/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,την ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών με τίτλο "Βιοεπιστήμες και βιοτεχνολογία - Μια στρατηγική για την Ευρώπη"(1), και ιδίως τη δράση 17,Εκτιμώντας τα ακόλουθα:(1) Καμία μορφή γεωργίας, είτε πρόκειται για τη συμβατική, τη βιολογική ή τη γεωργία που στηρίζεται στη χρησιμοποίηση ΓΤΟ δεν θα πρέπει να αποκλειστεί στην Ευρωπαϊκή Ένωση.(2) Η ικανότητα διατήρησης διαφορετικών γεωργικών συστημάτων παραγωγής αποτελεί απαραίτητη προϋπόθεση για την παροχή υψηλού επιπέδου επιλογών στους καταναλωτές.(3) Η συνύπαρξη αναφέρεται στην ικανότητα των γεωργών να μπορούν να επιλέγουν ελεύθερα μεταξύ των συμβατικών, βιολογικών και γενετικώς τροποποιημένων καλλιεργειών, σύμφωνα με τις νομικές υποχρεώσεις όσον αφορά την επισήμανση ή/και τα πρότυπα καθαρότητας.(4) Ειδικά μέτρα για τη συνύπαρξη τα οποία αποβλέπουν στην προστασία του περιβάλλοντος και της ανθρώπινης υγείας, εφόσον απαιτούνται, περιλαμβάνονται στην τελική συγκατάθεση της διαδικασίας έγκρισης σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου(2), και συνοδεύονται από τη νομική υποχρέωση εφαρμογής τους.(5) Το θέμα της συνύπαρξης το οποίο εξετάζεται στην παρούσα σύσταση αφορά τις οικονομικές ζημίες τις οποίες είναι δυνατόν να προκαλέσει και τις επιπτώσεις που είναι δυνατόν να έχει η σύμμειξη καλλιεργειών με ΓΤΟ και καλλιεργειών χωρίς ΓΤΟ καθώς και τα πλέον ενδεδειγμένα μέτρα διαχείρισης για τον περιορισμό του κινδύνου σύμμειξης.(6) Οι γεωργικές διαρθρώσεις και τα συστήματα γεωργικής παραγωγής καθώς και οι οικονομικές και κοινωνικές συνθήκες υπό τις οποίες οι γεωργοί ασκούν το επάγγελμά τους στην Ευρωπαϊκή Ένωση ποικίλλουν σε μεγάλο βαθμό, με αποτέλεσμα να διαφέρουν κατά πολύ μεταξύ τους και τα αποτελεσματικά και αποδοτικά μέτρα για τα διάφορα τμήματα της Ευρωπαϊκής Ένωσης.(7) Η Ευρωπαϊκή Επιτροπή πιστεύει ότι τα μέτρα για τη συνύπαρξη πρέπει να θεσπίζονται και να εφαρμόζονται από τα κράτη μέλη.(8) Η Ευρωπαϊκή Επιτροπή θα πρέπει να παρέχει στήριξη και συμβουλές στα κράτη μέλη στο πλαίσιο της διαδικασίας αυτής με την έκδοση κατευθυντήριων γραμμών όσον αφορά τη συνύπαρξη.(9) Οι εν λόγω κατευθυντήριες γραμμές πρέπει να παρέχουν κατάλογο των γενικών αρχών και στοιχείων για την ανάπτυξη εθνικών στρατηγικών και βέλτιστων πρακτικών για τη συνύπαρξη.(10) Δύο έτη μετά τη δημοσίευση της παρούσας σύστασης στην Επίσημη Εφημερίδα της Ευρωπαϊκής Ένωσης και βάσει πληροφοριών των κρατών μελών, η Επιτροπή συντάσσει έκθεση προς το Συμβούλιο και το Ευρωπαϊκό Κοινοβούλιο σχετικά με την κτηθείσα πείρα στα κράτη μέλη όσον αφορά την εφαρμογή μέτρων για την αντιμετώπιση του προβλήματος της συνύπαρξης. Η έκθεση αυτή θα περιλαμβάνει, εφόσον κριθεί αναγκαίο, αξιολόγηση και εκτίμηση όλων των δυνατών και απαιτούμενων μέτρων,ΣΥΝΙΣΤΑ:1. Την ανάπτυξη από τα κράτη μέλη εθνικών στρατηγικών και βέλτιστων πρακτικών για τη συνύπαρξη, τηρώντας τις κατευθυντήριες γραμμές που παρέχονται στο παράρτημα της παρούσας σύστασης.2. Η παρούσα σύσταση απευθύνεται στα κράτη μέλη.Βρυξέλλες, 23 Ιουλίου 2003.Για την ΕπιτροπήFranz FischlerΜέλος της Επιτροπής(1) COM(2002) 27 τελικό (ΕΕ C 55 της 2.3.2002, σ. 3).(2) ΕΕ L 106 της 17.4.2001, σ. 1.ΠΑΡΑΡΤΗΜΑΠΙΝΑΚΑΣ ΠΕΡΙΕΧΟΜΕΝΩΝ>ΘΕΣΗ ΠΙΝΑΚΑ>1. ΕΙΣΑΓΩΓΗ1.1. Η έννοια της συνύπαρξηςΗ καλλιέργεια γενετικώς τροποποιημένων οργανισμών (ΓΤΟ) στην Ευρωπαϊκή Ένωση είναι πιθανόν να έχει επιπτώσεις στην οργάνωση της γεωργικής παραγωγής. Η δυνατότητα συμπτωματικής (ανεπιθύμητης) παρουσίας γενετικώς τροποποιημένων (ΓΤ) καλλιεργειών σε συμβατικές καλλιέργειες, και αντιστρόφως, θέτει το ερώτημα της διασφάλισης της ελεύθερης επιλογής των παραγωγών όσον αφορά τους διάφορους τύπους παραγωγής. Καταρχήν, οι γεωργοί θα πρέπει να είναι σε θέση να επιλέξουν τον τύπο γεωργικής παραγωγής που επιθυμούν, είτε πρόκειται για γενετικώς τροποποιημένες είτε για συμβατικές ή βιολογικές καλλιέργειες. Καμία απ' αυτές τις μορφές γεωργίας δεν θα πρέπει να αποκλείεται στην Ευρωπαϊκή Ένωση.Εξάλλου, το θέμα συνδέεται επίσης με την επιλογή των καταναλωτών. Η δυνατότητα μιας πραγματικής επιλογής για τους ευρωπαίους καταναλωτές μεταξύ τροφίμων με ΓΤΟ και τροφίμων χωρίς ΓΤΟ εξαρτάται όχι μόνο από την ύπαρξη αποτελεσματικού συστήματος ανιχνευσιμότητας και επισήμανσης αλλά και από την ικανότητα του γεωργικού τομέα να προσφέρει τους διάφορους τύπους προϊόντων. Η ικανότητα της βιομηχανίας τροφίμων να διασφαλίσει σε υψηλό βαθμό τις επιλογές των καταναλωτών συνδέεται με την ικανότητα του γεωργικού τομέα να διατηρεί διαφορετικά συστήματα παραγωγής.Η συνύπαρξη αναφέρεται στην ικανότητα των γεωργών να επιλέγουν μεταξύ γενετικώς τροποποιημένων, βιολογικών και συμβατικών καλλιεργειών, σύμφωνα πάντα με τις νομικές υποχρεώσεις όσον αφορά την επισήμανση ή/και τα πρότυπα καθαρότητας.Η συμπτωματική παρουσία ΓΤΟ σε ποσοστό που υπερβαίνει το όριο ανοχής που προβλέπει η κοινοτική νομοθεσία καθιστά υποχρεωτική την επισήμανση της παρουσίας ΓΤΟ στην ετικέτα των προϊόντων. Η κατάσταση αυτή είναι δυνατόν να οδηγήσει σε απώλεια εισοδήματος, λόγω της πώλησης του προϊόντος σε χαμηλότερη τιμή ή σε δυσχέρειες όσον αφορά την πώλησή του. Επιπλέον, οι γεωργοί ενδέχεται να αντιμετωπίσουν πρόσθετες δαπάνες αν θα πρέπει να υιοθετήσουν συστήματα παρακολούθησης και να λάβουν μέτρα για τον περιορισμό των προσμείξεων. Η συνύπαρξη θέτει λοιπόν το πρόβλημα των οικονομικών επιπτώσεων που μπορεί να έχει η σύμμειξη καλλιεργειών με και χωρίς ΓΤΟ, της εξεύρεσης εφικτών μέτρων διαχείρισης για τον περιορισμό του κινδύνου της σύμμειξης και του κόστους των εν λόγω μέτρων.Η συνύπαρξη διαφορετικών τύπων παραγωγής δεν είναι καινούργιο θέμα για τη γεωργία. Οι παραγωγοί σπόρων για σπορά διαθέτουν, για παράδειγμα, μακρόχρονη πείρα στην εφαρμογή γεωργικών πρακτικών που αποβλέπουν στη διασφάλιση της τήρησης των προτύπων όσον αφορά την καθαρότητα των σπόρων. Άλλα παραδείγματα διαχωρισμού των γραμμών γεωργικής παραγωγής αποτελούν ο κίτρινος κτηνοτροφικός αραβόσιτος, ο οποίος συνυπάρχει με επιτυχία στην ευρωπαϊκή γεωργία με αρκετά είδη "ειδικευμένου αραβοσίτου" που καλλιεργούνται για ανθρώπινη κατανάλωση και τον αραβόσιτο αμυλοποιίας.1.2. Οικονομικές πτυχές της συνύπαρξης και θέματα που αφορούν το περιβάλλον και την υγείαΘα πρέπει να γίνει σαφής διάκριση μεταξύ των οικονομικών πτυχών της συνύπαρξης και των πτυχών που αφορούν το περιβάλλον και την υγεία οι οποίες διέπονται από την οδηγία 2001/18/ΕΚ για τη σκόπιμη ελευθέρωση γενετικώς τροποποιημένων οργανισμών στο περιβάλλον.Σύμφωνα με τη διαδικασία που προβλέπεται στην οδηγία 2001/18/ΕΚ, η έγκριση της ελευθέρωσης ΓΤΟ στο περιβάλλον υπόκειται σε λεπτομερή εκτίμηση των κινδύνων για την υγεία και το περιβάλλον. Η εκτίμηση του κινδύνου μπορεί να οδηγήσει σε ένα από τα ακόλουθα αποτελέσματα:- κίνδυνος αρνητικών επιπτώσεων για το περιβάλλον ή την υγεία με απρόβλεπτες συνέπειες: δεν χορηγείται έγκριση,- δεν εντοπίζονται αρνητικές επιπτώσεις για το περιβάλλον ή την υγεία: παρέχεται η έγκριση, χωρίς να απαιτείται η λήψη συμπληρωματικών μέτρων διαχείρισης εκτός από εκείνα που προβλέπει η νομοθεσία,- εντοπίζονται κίνδυνοι οι οποίοι όμως είναι δυνατόν να τεθούν υπό έλεγχο με τη λήψη ενδεδειγμένων μέτρων (π.χ. φυσικός διαχωρισμός ή/και παρακολούθηση· στην περίπτωση αυτή η έγκριση συνοδεύεται από την υποχρέωση εφαρμογής μέτρων για τη διαχείριση του περιβαλλοντικού κινδύνου.Αν εντοπιστεί κίνδυνος για το περιβάλλον ή την υγεία μετά τη χορήγηση της έγκρισης, κινείται διαδικασία για την ανάκλησή της ή την τροποποίηση των όρων παροχής της κατ' εφαρμογή της ρήτρας διασφάλισης που προβλέπεται στο άρθρο 23 της οδηγίας.Εφόσον στην Ευρωπαϊκή Ένωση μπορούν να καλλιεργηθούν μόνο εγκεκριμένοι ΓΤΟ(1), και οι περιβαλλοντικές πτυχές και οι πτυχές που αφορούν την υγεία καλύπτονται ήδη από την οδηγία 2001/18/ΕΚ, το μόνο θέμα σε εκκρεμότητα στο πλαίσιο της συνύπαρξης αφορά τις οικονομικές πτυχές που συνδέονται με την σύμμειξη ΓΤ καλλιεργειών με τις άλλες καλλιέργειες.1.3. Η συζήτηση στρογγυλής τραπέζης σχετικά με τη συνύπαρξηΣτις 24 Απριλίου 2003 διεξήχθη στην Ευρωπαϊκή Επιτροπή στις Βρυξέλλες συζήτηση στρογγυλής τραπέζης προκειμένου να εξεταστούν τα τελευταία αποτελέσματα των ερευνών σχετικά με τη συνύπαρξη καλλιεργειών με ΓΤΟ και χωρίς ΓΤΟ. Η συζήτηση επικεντρώθηκε στα θέματα συνύπαρξης που έθεσε η εισαγωγή του γενετικώς τροποποιημένου αραβοσίτου και ελαιοκράμβης στην ευρωπαϊκή γεωργία. Ομάδες εμπειρογνωμόνων παρουσίασαν τις τελευταίες επιστημονικές ανακαλύψεις, οι οποίες στη συνέχεια συζητήθηκαν με το σύνολο των ενδιαφερομένων, δηλαδή εκπροσώπων του γεωργικού τομέα, της βιομηχανίας, των ΜΚΟ, των καταναλωτών και άλλων φορέων. Στόχος της συζήτησης ήταν να δοθεί μια επιστημονική και τεχνική βάση, η οποία θα στηρίζεται στην πρακτική εμπειρία των γεωργών, σε κάθε αγρονομικό ή άλλο μέτρο που ενδέχεται να είναι απαραίτητο για τη διευκόλυνση της βιώσιμης συνύπαρξης των διαφορετικών τύπων γεωργικής παραγωγής.Οι παρούσες κατευθυντήριες γραμμές βασίζονται στα αποτελέσματα της συζήτησης στρογγυλής τραπέζης, περίληψη της οποίας συντάχθηκε από ομάδα συμμετεχόντων επιστημόνων και είναι διαθέσιμη στον ακόλουθο δικτυακό τόπο: http://europa.eu.int/comm/ research/biosociety/index.1.4. ΕπικουρικότηταΟι συνθήκες εργασίας των ευρωπαίων γεωργών ποικίλλουν σε μεγάλο βαθμό. Το μέγεθος των εκμεταλλεύσεων και των αγροτεμαχίων, τα συστήματα παραγωγής, αμειψισποράς και τρόπων καλλιέργειας καθώς και οι φυσικές συνθήκες ποικίλλουν σε μεγάλο βαθμό μεταξύ των κρατών μελών. Η ποικιλομορφία αυτή πρέπει να λαμβάνεται υπόψη κατά το σχεδιασμό, την εφαρμογή, την παρακολούθηση και το συντονισμό των μέτρων για τη συνύπαρξη. Τα εφαρμοζόμενα μέτρα πρέπει να είναι προσαρμοσμένα στις γεωργικές διαρθρώσεις, τα καλλιεργητικά συστήματα και τις φυσικές συνθήκες μιας περιοχής.Για το λόγο αυτό, η Επιτροπή, στη συνεδρίασή της 5ης Μαρτίου 2003 τάχθηκε υπέρ της προσέγγισης που επαφίει στα κράτη μέλη τη θέσπιση και εφαρμογή των μέτρων διαχείρισης της συνύπαρξης. Ο ρόλος της Επιτροπής συνίσταται στη συλλογή και στο συντονισμό των πληροφοριών που στηρίζονται σε μελέτες οι οποίες διεξάγονται σε κοινοτικό και εθνικό επίπεδο, στην παροχή συμβουλών και την έκδοση κατευθυντήριων γραμμών που θα διευκολύνουν τα κράτη μέλη στην υιοθέτηση βέλτιστων πρακτικών όσον αφορά τη συνύπαρξη.Οι στρατηγικές και οι βέλτιστες πρακτικές στον τομέα της συνύπαρξης πρέπει να καθορίζονται και εφαρμόζονται σε εθνικό ή περιφερειακό επίπεδο, με τη συμμετοχή των γεωργών και άλλων ενδιαφερόμενων μερών λαμβάνοντας υπόψη τους εθνικούς και περιφερειακούς παράγοντες.1.5. Σκοπός και πεδίο εφαρμογής των κατευθυντηρίων γραμμώνΟι παρούσες κατευθυντήριες γραμμές, με τη μορφή μη δεσμευτικών συστάσεων προς τα κράτη μέλη, πρέπει να εξεταστούν στο πλαίσιο αυτό. Το πεδίο εφαρμογής τους εκτείνεται από τη γεωργική παραγωγή στην εκμετάλλευση έως το πρώτο σημείο πώλησης, δηλαδή "από το σπόρο στο σιλό"(2).Σκοπός του εγγράφου είναι να διευκολυνθεί η ανάπτυξη εθνικών στρατηγικών και προσεγγίσεων για την αντιμετώπιση της συνύπαρξης από τα κράτη μέλη. Με κύριο άξονα τις τεχνικές και διαδικαστικές πτυχές, οι κατευθυντήριες γραμμές παρέχουν κατάλογο γενικών αρχών και στοιχείων που θα διευκολύνουν τα κράτη μέλη στην υιοθέτηση των βέλτιστων πρακτικών σχετικά με τη συνύπαρξη.Το έγγραφο δεν προτίθεται να παράσχει λεπτομερή σειρά μέτρων που θα μπορούσαν να εφαρμοστούν άμεσα σε εθνικό επίπεδο. Πολλοί από τους παράγοντες με μεγάλη σημασία για την υιοθέτηση βέλτιστων πρακτικών στον τομέα αυτό, τόσο από την άποψη της αποτελεσματικότητας όσο και της απόδοσης, εξαρτώνται από τις συνθήκες που επικρατούν σε εθνικό και περιφερειακό επίπεδο.Επιπλέον, η ανάπτυξη συστημάτων διαχείρισης και βέλτιστων πρακτικών για τη συνύπαρξη είναι μία δυναμική διαδικασία η οποία θα πρέπει να επιδέχεται βελτίωση και να λαμβάνει υπόψη της τις νέες εξελίξεις που στηρίζονται στην επιστημονική και τεχνολογική πρόοδο.2. ΓΕΝΙΚΕΣ ΑΡΧΕΣΤο τμήμα αυτό παρέχει κατάλογο των γενικών αρχών και παραγόντων τις οποίες τα κράτη μέλη πρέπει να λαμβάνουν υπόψη τους κατά την ανάπτυξη εθνικών στρατηγικών και βέλτιστων πρακτικών για τη συνύπαρξη.2.1. Αρχές για την ανάπτυξη στρατηγικών όσον αφορά τη συνύπαρξη2.1.1. Διαφάνεια και συμμετοχή των ενδιαφερόμενων μερώνΟι εθνικές στρατηγικές και βέλτιστες πρακτικές στον τομέα της συνύπαρξης πρέπει να θεσπίζονται σε συνεργασία με όλα τα ενδιαφερόμενα μέρη και κατά τρόπο σύμφωνο με την αρχή της διαφάνειας. Τα κράτη μέλη οφείλουν να μεριμνούν για την ορθή διάδοση των πληροφοριών σχετικά με τα μέτρα για τη συνύπαρξη που έχουν αποφασίσει να εφαρμόσουν.2.1.2. Αποφάσεις που στηρίζονται σε επιστημονικά στοιχείαΤα μέτρα διαχείρισης για τη συνύπαρξη πρέπει να αντικατοπτρίζουν τα καλύτερα διαθέσιμα επιστημονικά στοιχεία όσον αφορά την πιθανότητα και τις πηγές σύμμειξης μεταξύ γενετικώς τροποποιημένων καλλιεργειών και καλλιεργειών χωρίς ΓΤΟ. Τα μέτρα αυτά θα επιτρέψουν τη συνύπαρξη γενετικώς τροποποιημένων καλλιεργειών και καλλιεργειών χωρίς ΓΤΟ, ενώ παράλληλα θα διασφαλίζουν ότι οι μη γενετικώς τροποποιημένες καλλιέργειες παραμένουν κάτω των προβλεπόμενων από το νόμο ορίων όσον αφορά την επισήμανση και τα πρότυπα καθαρότητας που εφαρμόζονται στα είδη διατροφής, στις ζωοτροφές και τους σπόρους προς σπορά, όπως ορίζονται στην κοινοτική νομοθεσία.Τα διαθέσιμα επιστημονικά στοιχεία πρέπει να αξιολογούνται και να επικαιροποιούνται διαρκώς έτσι ώστε να λαμβάνονται υπόψη τα αποτελέσματα των μελετών παρακολούθησης των γενετικώς τροποποιημένων καλλιεργειών, τόσο για πειραματικό όσο και εμπορικό σκοπό, καθώς και τα αποτελέσματα νέων μελετών και υποδειγμάτων που έχουν επιβεβαιωθεί από την πρακτική εμπειρία.2.1.3. Χρησιμοποίηση των υφιστάμενων μεθόδων/πρακτικών διαχωρισμούΤα μέτρα διαχείρισης για τη συνύπαρξη θα πρέπει να στηρίζονται και να λαμβάνουν υπόψη τους τις υφιστάμενες πρακτικές/μεθόδους διαχωρισμού και την κτηθείσα πείρα στο γεωργικό τομέα σχετικά με το χειρισμό των γεωργικών προϊόντων εγγυημένης προέλευσης και τις μεθόδους παραγωγής των σπόρων για σπορά.2.1.4. ΑναλογικότηταΤα μέτρα για τη συνύπαρξη πρέπει να είναι αποτελεσματικά, αποδοτικά και αναλογικά. Τα μέτρα αυτά δεν πρέπει να υπερβαίνουν τα απολύτως απαραίτητα για τη διασφάλιση της διατήρησης των ιχνών ΓΤΟ εντός των ανεκτών ορίων ανοχής που προβλέπει η κοινοτική νομοθεσία. Επίσης, δεν θα πρέπει να αποτελούν ανώφελη επιβάρυνση για τους γεωργούς, τους παραγωγούς σπόρων για σπορά, τους συνεταιρισμούς και άλλους φορείς που συνδέονται με οποιοδήποτε είδος παραγωγής.Η επιλογή των μέτρων πρέπει να γίνεται αφού ληφθούν υπόψη οι περιφερειακοί και τοπικοί περιορισμοί και συνθήκες, καθώς και η φύση της συγκεκριμένης καλλιέργειας.2.1.5. Ενδεδειγμένη κλίμακαΚατά την εξέταση των διαφόρων δυνατοτήτων επιλογής, πρέπει να δίνεται προτεραιότητα στα μέτρα διαχείρισης που αφορούν μια συγκεκριμένη γεωργική εκμετάλλευση και στα μέτρα που αποσκοπούν στο συντονισμό μεταξύ γειτονικών εκμεταλλεύσεων.Μέτρα σε περιφερειακή κλίμακα πρέπει να ληφθούν υπόψη. Τα μέτρα αυτά πρέπει να εφαρμόζονται μόνο σε συγκεκριμένες καλλιέργειες οι οποίες έχουν κριθεί ασυμβίβαστες με τη διασφάλιση της συνύπαρξης, και η γεωγραφική τους κλίμακα πρέπει να είναι όσο το δυνατόν πιο περιορισμένη. Τα μέτρα σε περιφερειακή κλίμακα πρέπει να ληφθούν υπόψη μόνο εάν επαρκή επίπεδα καθαρότητας δεν μπορούν να διασφαλισθούν με άλλο τρόπο. Τα μέτρα αυτά πρέπει να δικαιολογούνται για κάθε καλλιέργεια και κάθε είδος προϊόντος ξεχωριστά (π.χ. παραγωγή σπόρων για σπορά ή φυτική παραγωγή).2.1.6. Ιδιαιτερότητα των μέτρωνΟι βέλτιστες πρακτικές για τη συνύπαρξη πρέπει να λαμβάνουν υπόψη τους τις διαφορές μεταξύ φυτικών ειδών, φυτικών ποικιλιών και τύπου προϊόντος (π.χ. φυτική παραγωγή ή παραγωγή σπόρων για σπορά). Η ύπαρξη διαφορών σε περιφερειακό επίπεδο (κλιματικές, τοπογραφικές, διαφορές που συνδέονται με τους τρόπους καλλιέργειας και τα συστήματα αμειψισποράς, τις διαρθρώσεις των εκμεταλλεύσεων, το μερίδιο μιας συγκεκριμένης γενετικώς τροποποιημένης καλλιέργειας σε μία περιφέρεια) που είναι δυνατόν να επηρεάζουν το βαθμό σύμμειξης μεταξύ γενετικώς τροποποιημένων καλλιεργειών και μη γενετικώς τροποποιημένων καλλιεργειών, πρέπει να λαμβάνονται επίσης υπόψη για τη διασφάλιση της καταλληλότητας των μέτρων.Τα κράτη μέλη θα πρέπει να επικεντρώσουν την προσοχή τους κυρίως στις καλλιέργειες για τις οποίες έχουν ήδη εγκριθεί ή πρόκειται σύντομα να εγκριθούν γενετικώς τροποποιημένες ποικιλίες και οι οποίες είναι πιθανόν να καλλιεργηθούν σε μεγάλη κλίμακα σε εθνικό επίπεδο.2.1.7. Εφαρμογή των μέτρωνΟι εθνικές στρατηγικές για τη συνύπαρξη θα πρέπει να διασφαλίζουν την ισορροπία μεταξύ των συμφερόντων των γεωργών όλων των κλάδων παραγωγής. Η συνεργασία μεταξύ γεωργών πρέπει να ενθαρρύνεται.Τα κράτη μέλη έχουν κάθε λόγο να θέσουν σε λειτουργία μηχανισμούς που θα αποβλέπουν στη διευκόλυνση του συντονισμού και των διακανονισμών σε εθελοντική βάση μεταξύ γειτονικών γεωργικών εκμεταλλεύσεων, όπως επίσης να διευκρινίζουν τις διαδικασίες και τους κανόνες που θα πρέπει να εφαρμόζονται σε περίπτωση ασυμφωνίας μεταξύ γεωργών όσον αφορά την εφαρμογή των εν λόγω μέτρων.Κατά γενικό κανόνα, κατά τη διάρκεια της φάσης εισαγωγής ενός νέου τύπου παραγωγής σε μια περιοχή, οι επιχειρηματίες (γεωργοί) στους οποίους οφείλεται η εισαγωγή του νέου αυτού τύπου παραγωγής πρέπει να φέρουν και την ευθύνη εφαρμογής των γεωργικών μέτρων διαχείρισης που είναι απαραίτητα για τον περιορισμό της ροής γενετικού υλικού.Οι γεωργοί πρέπει να είναι σε θέση να επιλέγουν τον τύπο παραγωγής που προτιμούν, χωρίς αυτό να τους υποχρεώνει να τροποποιήσουν τα καλλιεργητικά συστήματα που έχουν ήδη υιοθετηθεί στη γύρω περιοχή.Οι γεωργοί που σχεδιάζουν την εισαγωγή γενετικώς τροποποιημένων καλλιεργειών στις εκμεταλλεύσεις τους θα πρέπει να ενημερώνουν τους κατόχους των γειτονικών εκμεταλλεύσεων για τις προθέσεις τους.Τα κράτη μέλη θα πρέπει να διασφαλίζουν τη διασυνοριακή συνεργασία με τις γειτονικές χώρες προκειμένου να διασφαλισθεί η αποτελεσματική λειτουργία των μέτρων συνύπαρξης στις παραμεθόριες περιοχές.2.1.8. Μέσα άσκησης της πολιτικήςA priori δεν υπάρχει κανένα συγκεκριμένο μέσο άσκησης της πολιτικής που να μπορεί να προταθεί για τον τομέα της συνύπαρξης. Τα κράτη μέλη μπορούν να δοκιμάσουν διάφορα μέσα, όπως εθελούσιες συμφωνίες, μη δεσμευτικές από νομική άποψη λύσεις και νομοθετικά μέτρα και να επιλέξουν το συνδυασμό μέσων και το επίπεδο των ρυθμίσεων που θα κρίνουν τα πλέον ενδεδειγμένα για τη διασφάλιση της εφαρμογής, της παρακολούθησης, της αξιολόγησης και του ελέγχου των μέτρων.2.1.9. Κανόνες όσον αφορά την ευθύνηΤο είδος των υιοθετούμενων μέσων ενδέχεται να έχει επιπτώσεις στην εφαρμογή των εθνικών κανόνων περί ευθύνης σε περίπτωση οικονομικών ζημιών που οφείλονται σε σύμμειξη. Τα κράτη μέλη καλούνται να εξετάσουν προσεκτικά τη νομοθεσία τους περί αστικής ευθύνης προκειμένου να εξακριβώσουν αν η υφιστάμενη εθνική νομοθεσία παρέχει επαρκείς δυνατότητες από την άποψη αυτή. Οι γεωργοί, οι προμηθευτές σπόρων για σπορά και άλλοι επιχειρηματίες πρέπει να είναι πλήρως ενήμεροι για τα κριτήρια που εφαρμόζονται στη χώρα τους όσον αφορά την ευθύνη σε περίπτωση ζημίας που έχει προκληθεί από σύμμειξη.Στο πλαίσιο αυτό, τα κράτη μέλη ενδέχεται να επιθυμούν να διερευνήσουν τη σκοπιμότητα και χρησιμότητα της προσαρμογής των υφιστάμενων ασφαλιστικών συστημάτων ή τη δημιουργία νέων συστημάτων.2.1.10. Παρακολούθηση και αξιολόγησηΤα μέτρα διαχείρισης και τα υιοθετούμενα μέσα πρέπει να αποτελούν το αντικείμενο διαρκούς παρακολούθησης και αξιολόγησης προκειμένου να εξακριβωθεί η αποτελεσματικότητά τους και να συλλεγούν οι απαιτούμενες πληροφορίες για τη βελτίωσή τους.Τα κράτη μέλη πρέπει να θεσπίσουν κατάλληλα συστήματα ελέγχου και επιθεώρησης προκειμένου να διασφαλίσουν την εύρυθμη λειτουργία των μέτρων συνύπαρξης.Οι βέλτιστες πρακτικές στον τομέα της συνύπαρξης πρέπει να αποτελούν το αντικείμενο επανεξέτασης σε τακτά χρονικά διαστήματα προκειμένου να λαμβάνονται υπόψη οι επιστημονικές και τεχνικές εξελίξεις που θα μπορούσαν να διευκολύνουν τη συνύπαρξη.2.1.11. Παροχή και ανταλλαγή πληροφοριών σε ευρωπαϊκό επίπεδοΜε την επιφύλαξη της υφιστάμενης κοινοτικής νομοθεσίας και διαδικασιών σχετικά με την κοινοποίηση, τα κράτη μέλη οφείλουν να ενημερώνουν την Επιτροπή σχετικά με τις εθνικές στρατηγικές συνύπαρξης και τα μεμονωμένα μέτρα που λαμβάνουν, καθώς και σχετικά με τα αποτελέσματα της παρακολούθησης και αξιολόγησης. Η Επιτροπή θα συντονίζει την ανταλλαγή πληροφοριών σχετικά με τα μέτρα, τις εμπειρίες και τις βέλτιστες πρακτικές, τις οποίες παρέχουν τα κράτη μέλη. Η τακτική ανταλλαγή πληροφοριών μπορεί να οδηγήσει σε συνεργίες και να συμβάλει στην αποφυγή αλληλοεπικάλυψης στα διάφορα κράτη μέλη.2.1.12. Έρευνα και γνωστοποίηση των αποτελεσμάτων της έρευναςΤα κράτη μέλη θα πρέπει να ενθαρρύνουν και να στηρίζουν, στο πλαίσιο εταιρικής σχέσης με τα ενδιαφερόμενα μέρη, τις ερευνητικές δραστηριότητες για τη βελτίωση των γνώσεων όσον αφορά τον καλύτερο τρόπο διασφάλισης της συνύπαρξης. Τα κράτη μέλη θα πρέπει να ενημερώνουν την Επιτροπή σχετικά με τις διεξαγόμενες και σχεδιαζόμενες ερευνητικές δραστηριότητες στον τομέα αυτόν. Η γνωστοποίηση των αποτελεσμάτων της έρευνας μεταξύ των κρατών μελών πρέπει να ενθαρρύνεται με κάθε δυνατό τρόπο.Οι ερευνητικές μελέτες σχετικά με τη συνύπαρξη μπορούν επίσης να ενισχυθούν στο πλαίσιο του έκτου κοινοτικού προγράμματος πλαισίου στον τομέα της έρευνας. Πρόσθετες μελέτες σχετικά με τη συνύπαρξη θα διεξαχθούν από το Κοινό Κέντρο Ερευνών.Η Επιτροπή θα διευκολύνει την ανταλλαγή πληροφοριών σχετικά με τα εκτελούμενα και προγραμματισμένα ερευνητικά σχέδια σε εθνικό και κοινοτικό επίπεδο. Η ανταλλαγή πληροφοριών μπορεί να συμβάλει στη βελτίωση του συντονισμού των εθνικών ερευνητικών δραστηριοτήτων μεταξύ των κρατών μελών, καθώς και με εκείνες που διεξάγονται στο πλαίσιο του έκτου κοινοτικού προγράμματος πλαισίου στον τομέα της έρευνας.2.2. Παράγοντες που πρέπει να εξεταστούνΤο τμήμα αυτό παρέχει μη εξαντλητικό κατάλογο των παραγόντων που πρέπει να ληφθούν υπόψη κατά την ανάπτυξη εθνικών στρατηγικών και βέλτιστων πρακτικών για τη συνύπαρξη.2.2.1. Επίπεδο συνύπαρξης που πρέπει να επιτευχθείΤο πρόβλημα της συνύπαρξης γενετικώς τροποποιημένων και μη γενετικώς τροποποιημένων καλλιεργειών ενδέχεται να ανακύψει σε διαφορετικά επίπεδα. Για παράδειγμα:- γενετικώς τροποποιημένες και μη γενετικώς τροποποιημένες καλλιέργειες που έχουν παραχθεί ταυτόχρονα ή κατά τη διάρκεια διαδοχικών ετών στην ίδια γεωργική εκμετάλλευση,- γενετικώς τροποποιημένες και μη γενετικώς τροποποιημένες καλλιέργειες που έχουν παραχθεί σε γειτονικές γεωργικές εκμεταλλεύσεις κατά το ίδιο έτος,- κλάδοι παραγωγής με και χωρίς ΓΤΟ στην ίδια περιοχή, αλλά σε απομακρυσμένες μεταξύ τους γεωργικές εκμεταλλεύσεις.Τα μέτρα όσον αφορά τη συνύπαρξη θα πρέπει να αφορούν αποκλειστικά το συγκεκριμένο προς επίτευξη επίπεδο συνύπαρξης.2.2.2. Πηγές συμπτωματικής σύμμειξηςΥπάρχουν διάφορες πηγές σύμμειξης μεταξύ γενετικώς τροποποιημένων καλλιεργειών και συμβατικών καλλιεργειών:- η μεταφορά γύρης μεταξύ γειτονικών αγρών, είτε πρόκειται για μικρές είτε για μεγάλες αποστάσεις (ανάλογα με τα είδη και άλλους παράγοντες που ενδέχεται να επηρεάσουν τη μεταφορά γενετικού υλικού),- η σύμμειξη στο στάδιο της συγκομιδής αλλά και στο μετά τη συγκομιδή στάδιο,- η διασπορά σπόρων για σπορά ή άλλου βιώσιμου φυτικού υλικού κατά τη διάρκεια της συγκομιδής, της μεταφοράς και αποθήκευσης και ως ένα βαθμό, από τα ζώα,- αυτοφυή (σπόροι που έχουν παραμείνει στο έδαφος μετά τη συγκομιδή και παράγουν νέα φυτά κατά τα επόμενα έτη). Αυτή η πηγή σύμμειξης μπορεί να είναι σημαντικότερη σε ορισμένες καλλιέργειες (π.χ. ελαιοκράμβης) από τις άλλες, εξαρτώμενη, μεταξύ άλλων, από τις κλιματικές συνθήκες (για παράδειγμα, όσον αφορά τον αραβόσιτο, οι σπόροι δεν επιβιώνουν στον παγετό),- ξένες προσμείξεις στους σπόρους για σπορά.Έχει σημασία να προσδιοριστεί η σωρευτική επίδραση των διαφόρων πηγών σύμμειξης, συμπεριλαμβανομένων των σωρευτικών αποτελεσμάτων με την πάροδο του χρόνου που ενδέχεται να επηρεάσουν το απόθεμα σπόρων για σπορά ή τη χρήση των σπόρων για σπορά που φυλάσσονται στην ίδια τη γεωργική εκμετάλλευση.2.2.3. Όρια από τα οποία καθίσταται υποχρεωτική η επισήμανσηΟι εθνικές στρατηγικές και βέλτιστες πρακτικές για τη συνύπαρξη θα πρέπει να αναφέρονται στα προβλεπόμενα από το νόμο όρια για την επισήμανση και στα πρότυπα καθαρότητας που εφαρμόζονται στα ΓΤ τρόφιμα, ζωοτροφές και σπόρους για σπορά.Επί του παρόντος, ο κανονισμός (ΕΚ) αριθ. 1139/98 του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 49/2000 της Επιτροπής(4) καθορίζει το όριο επισήμανσης για τα τρόφιμα στο 1 %. Ανώτατα όρια επισήμανσης τα οποία θα καλύπτουν τόσο τα τρόφιμα όσο και τις ζωοτροφές αποτελούν το αντικείμενο συζητήσεων που διεξάγονται επί του παρόντος στο πλαίσιο της πρότασης κανονισμού σχετικά με τα γενετικώς τροποποιημένα τρόφιμα και ζωοτροφές [COM(2001) 425 τελικό], η οποία αναμένεται ότι θα εγκριθεί στη διάρκεια του έτους. Τα ανώτατα αυτά όρια επισήμανσης θα ισχύουν τόσο για τη συμβατική όσο και για τη βιολογική γεωργία. Μέχρι στιγμής δεν προβλέπονται από τη νομοθεσία ανώτατα όρια για τη συμπτωματική παρουσία μη γενετικώς τροποποιημένων οργανισμών στα γενετικώς τροποποιημένα προϊόντα. Για τους σπόρους προς σπορά γενετικώς τροποποιημένων ποικιλιών, εφαρμόζονται, στο πλαίσιο της παραγωγής σπόρων για σπορά, οι γενικές απαιτήσεις που ισχύουν για τη συγκεκριμένη καλλιέργεια στον τομέα των προτύπων καθαρότητας.Ο κανονισμός για τη βιολογική γεωργία(5) απαγορεύει τη χρήση γενετικώς τροποποιημένων οργανισμών. Ως εκ τούτου, τα υλικά, περιλαμβανομένων των σπόρων για σπορά, στην επισήμανση των οποίων αναφέρεται η παρουσία ΓΤΟ, δεν μπορούν να χρησιμοποιηθούν. Ωστόσο, παρτίδες σπόρων που περιέχουν γενετικώς τροποποιημένους σπόρους σε αναλογία κατώτερη του ορίου που έχει καθοριστεί για τους σπόρους για σπορά (περίπτωση στην οποία δεν χρειάζεται να αναγράφεται στην επισήμανση η παρουσία ΓΤΟ) είναι δυνατόν να χρησιμοποιούνται. Ο κανονισμός για τη βιολογική γεωργία επιτρέπει τον καθορισμό συγκεκριμένου ορίου για την τεχνικώς αναπόφευκτη παρουσία ΓΤΟ, χωρίς όμως να καθορίζει το όριο αυτό. Απουσία ανώτατου ορίου του είδους αυτού, εφαρμόζονται τα γενικά ανώτατα όρια.2.2.4. Ιδιαιτερότητα σε σχέση με είδη καλλιέργειας και ποικιλίες καλλιέργειας- Ο ανάλογα με το είδος καλλιέργειας βαθμός ετεροδιασταύρωσης· παραδείγματος χάρη ο σίτος, η κριθή και η σόγια είναι κυρίως αυτεπικονιαζόμενες καλλιέργειες, ενώ ο αραβόσιτος, τα σακχαρότευτλα και η σίκαλη είναι καλλιέργειες με διασταυρωτή επικονίαση,- οι ανάλογα με το είδος καλλιέργειας τύποι διασταυρωτής επικονίασης (δηλαδή άνεμος, έντομα),- το ανάλογα με το είδος καλλιέργειας δυναμικό να δημιουργούν αυτοφυόμενα και ο χρόνος κατά τον οποίο οι σπόροι είναι βιώσιμοι στο έδαφος,- το ανάλογα με το είδος και ποικιλία δυναμικό διασταυρωτής επικονίασης με στενώς συγγενικά, είτε καλλιεργούμενα είτε άγρια. Το δυναμικό αυτό μεταξύ άλλων επηρεάζεται από το βαθμό αυτεπικονίασης και διασταυρωτής επικονίασης, τη δεκτικότητα ανθέων κατά το χρόνο ελευθέρωσης της γύρης και τη συμβατότητα μεταξύ της γύρης και του υπέρου του φυτού δέκτη,- ο χρόνος άνθησης της πηγής της γύρης και του πληθυσμού δέκτη - βαθμός επικάλυψης των αντίστοιχων περιόδων άνθησης,- η χρονική βιωσιμότητα της γύρης, η οποία εξαρτάται από τα είδη φυτών, την ποικιλία και τις περιβαλλοντικές συνθήκες, καθώς και την υγρασία του αέρα,- ο ανταγωνισμός μεταξύ γύρης, που επηρεάζεται από την παραγωγή γύρης στον πληθυσμό δέκτη και την πίεση γύρης που αναπτύσσεται από την πηγή γύρης. Ο παράγων αυτός είναι δυνατόν να εξαρτάται από την ποικιλία καλλιέργειας. Σε παραγωγή υβριδικών φυτών είναι δυνατόν να παράγεται σημαντικό πλήθος άρρενων στείρων φυτών τα οποία δεν παράγουν τα ίδια γύρη, οπότε καθίστανται ακόμη περισσότερο ευαίσθητα στην πίεση έξωθεν γύρης,- παραγωγή κτηνοτροφικών φυτών έναντι σιτηρών (π.χ. χορτονομή και σπόροι καλαμποκιού): διαφορά στο σύστημα καλλιέργειας και τη διάρκεια της καλλιεργητικής διαδικασίας,- ο βαθμός στον οποίο η γενετική ανταλλαγή μέσω ροής γύρης επηρεάζει το βαθμό σύμμειξης στη συγκομιζόμενη καλλιέργεια. Παραδείγματος χάρη δεν υφίσταται επίδραση στην περίπτωση συγκομιζόμενων πατατών ή τεύτλων. Στην παραγωγή χορτονομής αραβοσίτου το συγκομιζόμενο υλικό συντίθεται σε διάφορους βαθμούς από κορύνες, οι οποίες είναι δυνατόν να επηρεάζονται από γενετικές ανταλλαγές, και φυτικό υλικό το οποίο δεν επηρεάζεται.2.2.5. Καλλιέργειες παραγωγής έναντι καλλιεργειών σπόρων για σπορά- Όσον αφορά την επισήμανση τα κατώτερα όρια θα διαφέρουν μεταξύ καλλιέργειας παραγωγής και καλλιέργειας σπόρων προς σπορά,- για παραγωγή σπόρων προς σπορά θα εκδοθεί ειδική νομοθεσία η οποία ήδη καταρτίζεται από την Επιτροπή.2.2.6. Περιοχικές παράμετροι- Το ανάλογα προς τύπο καλλιέργειας μερίδιο ΓΤΟ στην περιοχή,- το πλήθος και ο τύπος ποικιλιών καλλιεργειών (ΓΤ και όχι ΓΤ) που πρόκειται να συνυπάρξουν σε συγκεκριμένη περιοχή,- το σχήμα και μέγεθος των αγρών της περιοχής. Μικρότεροι αγροί υπόκεινται σε υψηλότερο σχετικό βαθμό εισαγωγής γύρης σε σχέση με μεγαλύτερους αγρούς,- ο κατακερματισμός και η γεωγραφική διασπορά αγρών που ανήκουν σε μεμονωμένες εκμεταλλεύσεις,- τοπικές πρακτικές γεωργικής διαχείρισης,- συστήματα εναλλαγής καλλιεργειών και τύποι καλλιεργειας σε κάποια περιοχή, λαμβανόμενης υπόψη της μακροβιότητας σπόρων για κάθε καλλιέργεια,- η ενεργητικότητα, η συμπεριφορά και το μέγεθος πληθυσμού επικονιαστών (έντομα κ.λπ.),- οι κλιματικές συνθήκες (π.χ. κατανομή βροχόπτωσης, υγρασία, κατεύθυνση και ένταση του ανέμου, θερμοκρασία αέρα και εδάφους) οι οποίες επιδρούν στην ενεργητικότητα των επικονιαστών καθώς και στη μεταφορά αεροφερόμενης γύρης και είναι δυνατόν να επηρεάζουν τον τύπο καλλιεργούμενων φυτών, την ημερομηνία έναρξης και τη διάρκεια της καλλιεργητικής διαδικασίας, το ετήσιο πλήθος κύκλων παραγωγής κ.λπ.,- η γεωγραφική διαμόρφωση (π.χ. κοιλάδες ή υδάτινες επιφάνειες επηρεάζουν τα ρεύματα αέρα και την ένταση των ανέμων),- περιβάλλοντα στοιχεία όπως φράκτες, δάση, ακαλλιέργητες εκτάσεις και η χωρική διάταξη αγρών.2.2.7. Γενετικοί αναστολείς ετεροδιασταύρωσηςΒιολογικές μέθοδοι για τη μείωση της ροής γονιδίων είναι δυνατόν να μειώσουν τον κίνδυνο διασταυρωτής επικονίασης (π.χ. παρθενογένεση [δηλαδή μονογονική παραγωγή σπόρου για σπορά], κυτταροπλασματική στείρωση αρσενικού, μετασχηματισμός χλωροπλάστη).3. ΕΝΔΕΙΚΤΙΚΟΣ ΚΑΤΑΛΟΓΟΣ ΜΕΤΡΩΝ ΓΙΑ ΣΥΝΥΠΑΡΞΗΤο μέρος αυτό προβλέπει όχι περιοριστικό κατάλογο μέτρων διαχείρισης αγρών και μέτρων για συνύπαρξη τα οποία είναι δυνατόν, σε διάφορους βαθμούς και υπό διάφορους συνδυασμούς, να αποτελέσουν μέρος εθνικών στρατηγικών συνύπαρξης και βέλτιστων πρακτικών.3.1. Προσθετικότητα μέτρωνΜέτρα για να παρεμποδίζεται η ροή γύρης προς παρακείμενους αγρούς είναι σε κάποιο βαθμό προσθετικά, ενώ είναι δυνατόν να έχουν και συνεργητικές επιπτώσεις. Παραδείγματος χάρη, είναι δυνατή η μείωση των ελάχιστων αποστάσεων απομόνωσης μεταξύ αγρών με την ίδια καλλιέργεια εφόσον, ταυτοχρόνως, ληφθούν άλλα κατάλληλα μέτρα (προγραμματισμός διαφορετικών χρόνων άνθησης, χρησιμοποίηση ποικιλιών καλλιεργειών με μειωμένη παραγωγή γύρης, παγίδες γύρης, φράκτες κ.λπ.).Το αποτελεσματικότερο και πλέον αποδοτικό από άποψη δαπάνης σύστημα μέτρων θα επηρεάζεται από τους παράγοντες που παρατίθενται στο μέρος 2.2. και είναι ενδεχόμενο να παρουσιάζει σημαντικές διαφορές ανάλογα με την καλλιέργεια και την περιοχή.3.2. Επιτόπια μέτρα στις εκμεταλλεύσεις3.2.1. Προετοιμασία για σπορά, φύτευση και καλλιέργεια εδάφους- Αποστάσεις απομόνωσης μεταξύ αγρών με ΓΤ και με όχι ΓΤ του ιδίου είδους και, ανάλογα με την περίπτωση, του ιδίου γένους(6):- οι αποστάσεις απομόνωσης πρέπει να καθορίζονται ως συνάρτηση του δυναμικού ετεροδιασταύρωσης της καλλιέργειας. Για καλλιέργειες ανοικτής επικονίασης, όπως ελαιοκράμβης, απαιτούνται μεγαλύτερες αποστάσεις. Για αυτεπικονιαζόμενες καλλιέργειες και φυτά των οποίων το συγκομιζόμενο προϊόν δεν είναι σπόρος, όπως τεύτλα και πατάτες, είναι δυνατές μικρότερες αποστάσεις. Οι αποστάσεις απομόνωσης αναμένεται ότι ελαχιστοποιούν χωρίς κατ' ανάγκη να εκμηδενίζουν τη ροή γονιδίων με μεταφορά γύρης. Ο στόχος είναι να εξασφαλισθεί επίπεδο συμπτωματικής παρουσίας κάτω από το όριο ανοχής,- σε περίπτωση που υφίστανται διαφορετικά κατώτατα όρια, π.χ. για καλλιέργειες παραγωγής ή για παραγωγή σπόρων για σπορά, οι αποστάσεις απομόνωσης πρέπει να προσαρμόζονται ανάλογα,- ζώνες παρεμβολής, ως εναλλακτική ή συμπληρωματική λύση στις αποστάσεις απομόνωσης (περιλαμβάνεται η δυνατότητα απόσυρσης γεωργικής γης και προσωρινής παύσης καλλιέργειας),- παγίδες ή φραγμοί γύρης (π.χ. διαχωριστικοί φράκτες),- κατάλληλα συστήματα εναλλαγής καλλιεργειών (π.χ. παράταση της εναλλαγής με εισαγωγή εαρινής καλλιέργειας όπου δεν είναι δυνατή η άνθηση αυτοφυών· ή ελάχιστα χρονικά διαστήματα μεταξύ της καλλιέργειας ΓΤ και μη ΓΤ ποικιλιών του ιδίου είδους καθώς και μεταξύ ορισμένων διαφορετικών ειδών του ιδίου γένους),- προγραμματισμός του κύκλου καλλιέργειας παραγωγής (π.χ. ρυθμίσεις φύτευσης για διαφορετικές περιόδους άνθησης και συγκομιδής),- μείωση του μεγέθους κλινών του σπόρου με την κατάλληλη άροση του εδάφους (π.χ. αποφυγή άροσης με ανακρεμώμενη παρειά μετά τη συγκομιδή ελαιοκράμβης,- διαχείριση πληθυσμών σε όρια αγρών με κατάλληλες μεθόδους καλλιέργειας, χρησιμοποίηση επιλεκτικών παρασιτοκτόνων ή ολοκληρωμένων τεχνικών καταπολέμησης ζιζανίων,- επιλογή βέλτιστων ημερομηνιών σποράς και κατάλληλων τεχνικών καλλιέργειας, προκειμένου να ελαχιστοποιούνται οι πρόωρες παραγωγής,- προσεκτικός χειρισμός σπόρων για σπορά ώστε να αποφεύγεται η ανάμειξη καθώς και συσκευασία και επισήμανση των σπόρων για σπορά κατά τρόπο διακριτό και ξεχωριστή αποθήκευσή τους,- χρησιμοποίηση ποικιλιών με μειωμένη παραγωγή γύρης ή ποικιλιών με στείρα άρρενα,- καθαρισμός αυλάκων σπορείων πριν και μετά τη χρησιμοποίηση προκειμένου να αποτρέπεται η μεταφορά σπόρων από προηγούμενες καλλιέργειες και η απρόβλεπτη διάδοση σπόρων στην εκμετάλλευση,- κατανομή σειρών σπορείων μόνο μεταξύ γεωργών που χρησιμοποιούν τον ίδιο τύπο παραγωγής,- αποτροπή διασκορπισμού σπόρων κατά τη μετάβαση προς τον αγρό και την αποχώρηση από εκεί καθώς και στα όρια του αγρού,- καταπολέμηση/καταστροφή αυτοφυών σε συνδυασμό με κατάλληλους χρόνους σποράς για την επόμενη εποχή προκειμένου να αποφεύγεται η ανάπτυξη αυτοφυών.3.2.2. Ψεκασμός του αγρού πριν και μετά τη συγκομιδή- Φύλαξη σπόρων για σπορά μόνον από κατάλληλους αγρούς και περιοχές με αγρούς,- ελαχιστοποίηση απωλειών σπόρων για σπορά κατά τη διάρκεια της συγκομιδής (π.χ. με βελτιστοποίηση του χρόνου συγκομιδής προκειμένου να μειώνεται η πτώση σπόρων κατά τρόπο απρόβλεπτο),- καθαρισμός των μηχανημάτων συγκομιδής πριν και μετά τη χρησιμοποίηση, προκειμένου να αποτρέπεται η μεταφορά σπόρων από προηγούμενες χρήσεις καθώς και η μη επιθυμητή διάδοση σπόρων προς σπορά,- χρησιμοποίηση μηχανημάτων συγκομιδής από κοινού μόνον με γεωργούς που χρησιμοποιούν τον ίδιο τύπο παραγωγής,- στην περίπτωση που άλλα μέτρα θεωρούνται ανεπαρκή για τη διατήρηση της συμπτωματικής παρουσίας κάτω από το κατώφλιο επισήμανσης, τα όρια των αγρών είναι δυνατόν να συγκομίζονται ξεχωριστά από τον υπόλοιπο αγρό. Το κύριο μέρος της καλλιέργειας πρέπει στην περίπτωση αυτή να διαχωρίζεται από εκείνο που συγκομίστηκε στα όρια του αγρού.3.2.3. Μεταφορά και αποθήκευση- Διασφάλιση του φυσικού διαχωρισμού ΓΤ και μη ΓΤ καλλιεργειών μετά τη συγκομιδή έως το πρώτο σημείο πώλησης,- εφαρμογή κατάλληλων ρυθμίσεων αποθήκευσης και πρακτικών για σπόρους προς σπορά,- αποφυγή διασποράς κατά τη μεταφορά της καλλιέργειας που συγκομίστηκε στην εκμετάλλευση και από την εκμετάλλευση προς το πρώτο σημείο πώλησης.3.2.4. Επιτήρηση αγρούΕπιτήρηση τόπων όπου διέφυγαν σπόροι, αγρών και περιμέτρων αγρών για την ανάπτυξη αυτοφυών.3.3. Συνεργασία μεταξύ γειτόνων γεωργών3.3.1. Πληροφορίες σχετικά με σχέδια σποράςΓνωστοποίηση αγρών που βρίσκονται εντός της σχετικής περιμέτρου των σχεδίων φύτευσης για την επόμενη καλλιεργητική περίοδο. Οι γνωστοποιήσεις πρέπει να πραγματοποιούνται πριν παραγγελθούν οι σπόροι για την επόμενη καλλιεργητική περίοδο.3.3.2. Συντονισμένα διαχειριστικά μέτρα- Εθελούσια συγκέντρωση αγρών διαφορετικών εκμεταλλεύσεων για την καλλιέργεια ανάλογων ποικιλιών καλλιεργειών (ΓΤ, συμβατικές ή οργανικές) στην περιοχή παραγωγής,- χρησιμοποίηση ποικιλιών καλλιεργειών με διαφορετικούς χρόνους άνθησης,- ρυθμίσεις για διαφορισμό ημερομηνιών σποράς προκειμένου να αποφεύγεται η διασταυρωτή επικονίαση κατά την άνθηση,- συντονισμός εναλλαγών καλλιεργειών.3.3.3. Εθελούσιες συμφωνίες μεταξύ γεωργών για ζώνες ενιαίου τύπου παραγωγήςΟμάδες γειτόνων γεωργών είναι δυνατόν να επιτύχουν σημαντική μείωση των δαπανών των σχετικών με το διαχωρισμό ΓΤ και μη ΓΤ τύπων παραγωγής εάν συντονίσουν την παραγωγή τους σε βάση εθελούσιας συμφωνίας.3.4. Συστήματα επιτήρησης- Δημιουργία συστημάτων γνωστοποίησης τα οποία ενθαρρύνουν κατόχους εκμεταλλεύσεων να αναφέρουν προβλήματα ή μη αναμενόμενα συμβάντα κατά την εφαρμογή μέτρων συνύπαρξης,- χρησιμοποίηση της ανάδρασης που επιτυγχάνεται με την επιτήρηση ως βάσης για περαιτέρω ρυθμίσεις και βελτίωση εθνικών στρατηγικών και βέλτιστων πρακτικών για τη συνύπαρξη,- καθορισμός αποτελεσματικών συστημάτων ελέγχου/δημιουργία φορέων με στόχο κρίσιμα σημεία ελέγχου ώστε να διασφαλίζεται η ορθή λειτουργία των μέτρων διαχείρισης της συνύπαρξης.3.5. Γεωργικό κτηματολόγιο- Το κτηματολόγιο που έχει καταρτισθεί κατά τις διατάξεις του άρθρου 31 παράγραφος 3 στοιχείο β) της οδηγίας 2001/18/ΕΚ είναι δυνατόν να αποβεί χρήσιμο όργανο για εξελίξεις όσον αφορά την επιτήρηση ΓΤ καλλιεργειών και να βοηθήσει τους κατόχους εκμεταλλεύσεων να συντονίσουν τοπικούς τύπους παραγωγής και να επιτηρούν εξελίξεις όσον αφορά τους διάφορους τύπους καλλιεργειών. Θα ήταν δυνατή η συνοδεία του με χάρτη αγρών με ΓΤ, μη ΓΤ και οργανικές καλλιέργειες καταρτισμένου με βάση το παγκόσμιο σύστημα καθορισμού θέσης. Οι πληροφορίες θα ήταν δυνατόν να είναι δημόσια διαθέσιμες μέσω του Διαδικτύου ή άλλων συστημάτων επικοινωνίας,- δημιουργία συστήματος ταυτοποίησης για αγρούς όπου καλλιεργούνται ΓΤ καλλιέργειες.3.6. Τήρηση αρχείωνΑνάπτυξη ρυθμίσεων για τήρηση αρχείων στην εκμετάλλευση όσον αφορά πληροφορίες σχετικές με:- την καλλιεργητική διαδικασία και το χειρισμό, την αποθήκευση, τη μεταφορά και την εμπορία ΓΤ καλλιεργειών - θα υπάρχει νομικού χαρακτήρα απαίτηση για τους κατόχους εκμεταλλεύσεων να διαθέτουν επιτόπου συστήματα προκειμένου να εντοπίζουν από ποιον έχουν λάβει ΓΤΟ και σε ποιους έχουν προμηθεύσει ΓΤΟ, περιλαμβανομένων ΓΤ καλλιεργειών και σπόρων προς σπορά, μετά την έκδοση της νομοθετικής πρότασης όσον αφορά την ιχνηλασιμότητα και την επισήμανση ΓΤΟ(7),- οι διαχειριστικές πρακτικές για τη συνύπαρξη που εφαρμόζονται στην εκμετάλλευση.3.7. Προγράμματα κατάρτισης και εφαρμογώνΤα κράτη μέλη πρέπει να ενθαρρύνουν την κατάρτιση για κατόχους εκμεταλλεύσεων, σε εθελούσια ή υποχρεωτική βάση, και προγράμματα εφαρμογών προκειμένου οι κάτοχοι εκμεταλλεύσεων και άλλα ενδιαφερόμενα μέρη να καταστούν περισσότερο ενήμεροι και να αποκτήσουν τεχνικές γνώσεις για την υλοποίηση μέτρων συνύπαρξης. Είναι δυνατόν να περιλαμβάνεται κατάρτιση εξειδικευμένου προσωπικού το οποίο στη συνέχεια θα δίδει συμβουλές σε κατόχους εκμεταλλεύσεων σχετικά με μέτρα διαχείρισης για συνύπαρξη.3.8. Παροχή και ανταλλαγή πληροφοριών και συμβουλευτικές υπηρεσίες- Τα κράτη μέλη πρέπει να διασφαλίσουν την πλήρη ενημέρωση των κατόχων εκμεταλλεύσεων σχετικά με τις συνέπειες που έχει η προτίμηση συγκεκριμένου τύπου παραγωγής (ΓΤ ή μη ΓΤ), ιδίως όσον αφορά τις ευθύνες τους για την εφαρμογή μέτρων συνύπαρξης και τους κανόνες που ισχύουν στην περίπτωση οικονομικών ζημιών λόγω σύμμειξης,- όλοι οι οικείοι επιχειρηματίες πρέπει να είναι επαρκώς ενημερωμένοι σχετικά με τα προς εφαρμογή ειδικά μέτρα συνύπαρξης. Μία δυνατότητα για τη διάχυση των ειδικών πληροφοριών θα ήταν να ζητηθεί οι πληροφορίες αυτές να επισυνάπτονται στις παρτίδες σπόρων για σπορά εκ μέρους του προμηθευτή,- τα κράτη μέλη πρέπει να ενθαρρύνουν την αποτελεσματική και τακτική ανταλλαγή πληροφοριών καθώς και τη δικτύωση μεταξύ κατόχων εκμεταλλεύσεων και άλλων παραγόντων,- τα κράτη μέλη πρέπει να εξετάσουν το ενδεχόμενο σύστασης δικτυακών ή τηλεφωνικών υπηρεσιών πληροφόρησης ("θερμές γραμμές ΓΤΟ") που θα ήταν δυνατόν να δίδουν απαντήσεις σε συγκεκριμένα αιτήματα για παροχή πληροφοριών και να παρέχουν συμβουλές σε κατόχους εκμεταλλεύσεων και άλλους επιχειρηματίες για θέματα τεχνικά, εμπορικά και νομικά σχετικά με τους ΓΤΟ.3.9. Μέτρα επίλυσης διαφορώνΣτα κράτη μέλη παρέχεται η συμβουλή να λάβουν μέτρα για την εφαρμογή διαδικασιών συμφιλίωσης προκειμένου να επιλύονται διαφωνίες μεταξύ γειτόνων σχετικά με την εφαρμογή μέτρων συνύπαρξης.(1) Για να καλλιεργηθούν στην Ευρωπαϊκή Ένωση, οι ΓΤΟ πρέπει να έχουν εγκριθεί για καλλιέργεια στο πλαίσιο της οδηγίας 2001/18/ΕΚ.(2) Οι κατευθυντήριες γραμμές αφορούν την παραγωγή σπόρων για σπορά και καλλιεργειών για εμπορικούς σκοπούς. Δεν εξετάζονται στο πλαίσιο αυτό οι πειραματικές ελευθερώσεις καλλιεργειών με ΓΤΟ.(3) ΕΕ L 159 της 3.6.1998, σ. 4.(4) ΕΕ L 6 της 11.1.2000, σ. 13.(5) Κανονισμός (ΕΚ) αριθ. 1804/1999 του Συμβουλίου (ΕΕ L 222 της 24.8.1999, σ 1).(6) "Γένος" είναι ταξινομικός όρος για ομάδα συναφών ειδών.(7) Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την ιχνηλασιμότητα και την επισήμανση γενετικώς τροποποιημένων οργανισμών και την ιχνηλασιμότητα τροφίμων και ζωοτροφών που έχουν παραχθεί από γενετικώς τροποποιημένους οργανισμούς και τροποποίηση της οδηγίας 2001/18/ΕΚ [COM(2001) 182 τελικό].


Σύσταση της Ευρωπαϊκής Κεντρικής Τράπεζας της 8ης Απριλίου 1999 σχετικά με τη λογιστική αντιμετώπιση των εξόδων που συνεπάγεται η έκδοση τραπεζογραμματίων (ΕΚΤ/1999/NP7)